DIB-U-MILICSIGAYGA CARWADA BUUGGAAGTA MUQDISHO | Laashin iyo Hal-abuur\nDIB-U-MILICSIGAYGA CARWADA BUUGGAAGTA MUQDISHO\nSanadkii hore ayay ahayd markii iigu horreysay, ee aan ka qaybgalo carwada. Weli waxaan xusuustaa sida jawigu uu ahaa iyo qaar ka mida martidii buuggaagtooda meesha ku soo bandhigay. Waxaa ka mida saaxiibkay Hassan Abukar, oo nala wadaagay buuggiisa “Mogadishu Memoir” iyo Dr. Paul D Williams, oo isagana carwada keenay buuggiisa “Fighting for peace in Somalia.” Labadaas qoraa waxaan isla saarneen dayuuradda Turkish Airline, la isma aqoon laakiin muddo ka dib ayaan is-baranay.\nMaxaad dareemi lahayd markaad aragto qoraaga oo la taagan qof dhallinyaro ah, isaga oo u saxiixaya buuggiisa? Waxaan si dhab ah u rumaystay hadalkii Drs. Hawo Abdi, ee ahaa “[In] rejadu weli nooshahay.” Waxaa kaloo xusuus mudan oraahdii Frederick Douglass, taas oo ahayd “Markaad barato akhriska, waxaad weligaa ahaanaysaa qof xor ah.” (Once you learn to read, you will be forever free).\nMaqaalkan kooban waxaan ugu talaggalay in aan diiradda ku saaro keliya daldaloolladii aan ku soo arkay carwada iyo talooyinka macquulka ah.\nIsla sanadkan, sidoo kale waxaan nasiib u yeeshay in aan ka qaybgalo carwada, kama yareesan sanadkii hore. Balse farqi weyn baa ii muuqday, keli waxaad ka ogaan kartaa hoolkii ay buuggaagta yaaleen. Ma ila dareemaysaa in carwada ay sii noqonayso ganacsi (too commercial or NGO)? Si kale u dhig, ma la is-dhihi karaa waxaa meesha ka sii baxaya ujeedka carwada? Waxaa kaloo caqabad noqday qiimaha buuggaagta, oo ah kuwa u dhexeeyay 10 ilaa 25/30 doollar. Caadiyan, carwooyinka buuggaagta waa sida suuq yar oo kale, kaas oo loogu talaggalay in dadka akhristayaasha ah ay ka helaan buuggaag raqiis ah. Waxaa dhab ah, in boqolaalka qof ee carwada imaanaysa aysan u wada imaan keli dhageysiga khudbadaha iyo doodaha laakiin qaar badan oo iyaga ka mid ah waxay u imaanayaan iibsiga buuggaagta, igu sawir iwm.\nMarka laga soo tego qiima-bararka ku dhacay buuggaagta carwada, u imow sawaxanka hoolka ka socda, waxaad moodaysaa in meesha ay tahay sida seyladda geela. Kaba sii daran, hoolkuba wuxuu iska ahaa bilaa WiFi Internet. Waxaan xusuustaa mid ka mida dadkii ajnabiga, ee ka midka ahaa martida carwada, markii uu i arkaba wuxuu i weyddiisanaayey in aan u furo WiFi Hotspot ka mobile kayga.\nTALOOYINKA MACQUULKA AH\nSi sanadka dambe dibu-habayn iyo isbeddel xoog badan loogu sameeyo qorshaha iyo farsamada carwada, waxaan soojeedinayaa in la tixgeliyo talaabooyinkan soosocda:\n1. Kala fogeeya hoolka khudbadaha/doodaha ay ka socdaan iyo kan buuggaagta. Hal hool yaan la iskugu keenin, waa iga talo haddii kale kama bixi doontaan fadlan buuqa naga yareeya iwm. Waxaan kaloo idin kula talinayaa in buuggaagta aad bannaanka iskaga bixisaan, u qorsheeya barxadda hore ee u dhow albaabka laga soo galo dhismaha, ku sii diyaariya teendho, shiraac iwm si dadka aysan qorraxda ugu guban.\n2. Maalinta saddexaad ama maalinta ugu dambeysa ee carwada, fadlan iska fiiriya dadka jadwalka idin kugu jira. Iska ilaaliya in maalintaas aad jadwalka ku qortaan shakhsiyaadka saamaynta badan, ee martida idin ah. Waxaa suuragal ah in iyaga dartood ay boqolaal qof u yimaadaan carwada, waxaa ka dhalan kara ciriiri badan.\n3. WiFi Internet gaar u ah martida carwada, fadlan ugu sii diyaariya hoolka ay doodaha ka socdaan. Farsamo ahaan waddada aad u maraysaan adinka ayaa ka tashan doona laakiin ha u daymo la’aanina taladan. Waa muhiim.\n4. Xooggiina oo dhan iskugu geeya sidii loo yareen lahaa qiimaha la iibinayo buuggaagta carwada, yeesan ka badnaanin 10 doollar. Tixgelin gaar ah siiya taladan.\n5. Marka carwada ay soo xiranto, isla bishaas gudaheeda sahan (survey/questionnaire ) u dira martida carwada iyo dadka idin imaaday. Hal hal qof uma wareysan kartaan, laakiin in yar oo tusaalle ah ka soo xusha ka dib ka wareysta caqabadahii ay la kulmeen iyo soojeedintooda ku aaddan in sanadka xiga carwada wax lagu soo kordhiyo ama laga beddelo.


Haddii aad leedahay hoos u dhaca awooda laxaadka ah | Information om Sverige\nBogga ugu horeeya ee goobta intarnat-ka / Anigu waxaan helay sharciga deganaanshaha / Haddii aad leedahay hoos u dhaca awooda laxaadka ah\nDib u cusboonaysiinti ugu dambeysay: 24 3 2020\nHaddii aad leedahay hoos u dhaca awooda laxaadka ah oo saamaysay jir ahaan ama maskax ahaan waxaa tani lagu magacaabaa hoos u dhaca awooda laxaadka. Tani michaneedu waxay ahaan kartaa inaad u baahantahay alaabta caawimaada ama taageero si aad u dabarto noloshaada maalinlaha ah ama si aad u shaqayso.\nIn la shaqeeyo iyadoo la leeyahay hoos u dhac awooda ah\nWaa muhiim inaad si toos ah ugu sheegto Xafiiska Shaqada haddii aad leedahay hoos u dhac awooda ah. Xafiiska Shaqada ayaa kaa caawin karta tusaale ahaan in goobtaada shaqada la waafajiyo si ay adiga kuugu haboonaato. Adigu waxaad xitaa heli kartaa taageerada la taliyaha dhagoolayaasha, qof ku takhasusay araga ama turjubaanka luqada gacmaha ee dhagoolayaasha haddii aad leedahay hoos u dhac ah maqalka ama araga.\nWaxaad xaq u yeelan kartaa noocyo kala duwan oo taageero ah taas oo ku xiran nooca hoos u dhaca awooda laxaadka ah ee aad leedahay.\nAkhri dheeraad ku saabsan waxa khuseeya adigaaga leh hoos u dhac awooda ah.


Kala Duwanaanshiyaha Somaliland Iyo Shan La Jaar Ah Ee Dhinaca Mashruuc Siyaasadeedka Madaxnimo W/Q: Maxamed Hagi | WAJAALE NEWS\nKala Duwanaanshiyaha Somaliland Iyo Shan La Jaar Ah Ee Dhinaca Mashruuc Siyaasadeedka Madaxnimo W/Q: Maxamed Hagi\nJanuary 10, 2018 - Written by Reporter:\nSomaliland waxa ay jirtaa 26 sano waxana ay yeelatay shan Madaxweyne. Macnaha mashruuc siyaasadeed ee ay leedahay waa in shantii sano iyo labadii biloodba hal mar ay Madaxweyne cusub yeelaneysay! Waa markhaati cad oo sheegaya in aan Somaliland sinaba loo kala yeelan hore, hadda iyo hadhow toona.\nItoobiyada cusubi waxa ay iyana jirtay 26 sano – waxa soo maray labo Raysal Wasaare – nidaamka oo ah nidaam wakiili ah (Parliamentary System) darteed. Macnaha mashruuc siyaasadeed ee ay leedahay waa in 13-kii sano hal mar ay Raysal-Wasaare yeelan karto.\nJabuuti waxa ay jirtaa 41 sano – waxa soo maray labo Madaxweyne. Macnaha mashruuc siyaasadeed ee ay leedahay waa in labaatankii sano iyo shantii bilood ee walba (20.5 sano) hal mar ay Madaxweyne cusub yeelan karto.\nKenya waxa ay jirtaa 55 sano – waxa soo maray afar Madaxweyne. Macnaha mashruuc siyaasadeed ee ay leedahay waa in ku dhawaad 14 sano hal mar ay Madaxweyne cusub yeelan karto.\nEritrea-da cusubi waxa ay dhalatay 1993 – waxa ay jirtaa 25 sano. Macnaha mashruuc siyaasadeed ee ay leedahay waa in hadba cidda qabsataa ay fursad u haysato in ay weligeedba iska sii haysato.\nYemen oo wixii ka horeeyey 1990 ahaa labo qaybood – Waqooyiga Yemen oo aas aaskiisu ahaa 1918 iyo Koonfurta Yemen oo aas aaskeedu ahaa 1967 waxa taariikhda dawladnimada casriga ah loo ga bilaabaa 1990 markii ay midoobeen labada dhinac.\nSidaa marka ay tahay xaajo – waxa ay jirtaa 28 sano – waxa soo maray hal Madaxweyne oo ay gacantiisa aakhirkii ku burburtay. Macnaha mashruuc siyaasadeed ee ay leedahay waa in ay la nooc tahay Eritrea oo ay aad u nasiib-darran tahay.\nWaddamada shanta ah waxa aan u soo qaatay in aan ku maskax kobciyo wiilka dhallinyarada ah ee xisbi mucaarid ah oo doorasho waayey hal mar u haysta adduunyadii oo dhammaatay. Wiilka iyo cid wal oo kale oo la qabta fekerka kan oo ku nasiib-darraysatay in ay fahmaan kala duwanaanshiyaha dhaqan siyaasadeedka mandaqadda ay ku nool yihiin iyo Somaliland.\nMa jiro xisbi mucaarid ah oo si fiican u abaabulan wax doorasho u ga dhawi – marka ay noqoto mashruuc siyaasadeed xilliyo doorasho iyo isbeddel dawladnimo oo kursi si nabdoon la gu la kala wareego. Adeer ha nicin dalkaaga ee baro taariikhdiisa iyo tan mandaqadda si indhuhu ay si fiican ay kuu gu furmaan – yaan la gu waraabin qabiil iyo war aan jirin – adiga ayaa leh Somaliland.\nHa qoonsan naftada oo yaan nin aan wax badan fahamsaneyni oo isaguba naf la caarid ahi maanka kaa xadin – Ogow in aad Somaliland adigu leedahay cid kaa xigtaana aaney jirin. Ilaasho oo yaan la gaa xigtaysan meeshii Alle kugu beeray – ha u jabin ninka sidaa kula raba waa la gu gumoobaa eh. Sug samirka iyo siyaasaddu waa walaalo e, ha khalkhalin khuraafaadku waa kharbudaha iyo khasaaraha guusha berri eh.


Xilli ay 48 saacadood ka harsan yihiin Xuska Maalinta Xorriyadda & Calanka Somalia, waa sidee xaalka Jidka 26-ka Juun?! | Hadalsame Media\nHome Wararka Xilli ay 48 saacadood ka harsan yihiin Xuska Maalinta Xorriyadda & Calanka...\nXilli ay 48 saacadood ka harsan yihiin Xuska Maalinta Xorriyadda & Calanka Somalia, waa sidee xaalka Jidka 26-ka Juun?!\n(Muqdisho) 23 Juun 2021 – Waxaa ina soo haya oo ay haatan 2 maalmood oo qur ihi ka hareen Maalmaha Xorriyadda, Midnimada & Calanka Somalia oo taxan 26-ka Juun ilaa 1-da Luulyo.\nMaalmahan ayaa kala ah Maalintii ay xornimada qaateen gobolladda woqooyi oo calankii koonfurta lagu sameeyey 12-kii Oktoobar 1954-kii laga taagey Hargaysa, iyo Maalintii Midowga iyo Xorriyadda gobollada koonfurta oo ku beegan 1-da Luulyo.\nHaddaba, waloow ay 48 saacadood maalmahaa ka harsan yihiin misna waa sidee Jidka loogu magac daray 26-ka Juun oo ah waddo marta qalbiga Muqdisho?\nWaddadan 26-ka Juun ayaa isku xirta Jidadka Shaqaalaha ilaa Kaasa Balballaare (Casa Popolare) ee magaalada Muqdisho.\nJidka ayaa jajabnaa oo aan la dayactirin muddo 3 sanadood ah, iyadoo uu weliba qashin dhex tuban yahay sida ay sheegayaan dadkii soo arkay, taasoo muujinaysa in la dayacay jid muhim ah oo mudan in la dayactiro, waana eed u taal DF iyo Maamulka Gobolkaba.\nPrevious articleTOOS u daawo: Czech Republic vs England, Croatia vs Scotland – LIVE (Shaxda Sugan)\nNext articleMadaxwaynihii Gobolka Tigraay Debresiyom Gebremichael oo maq qura soo muuqday & halka loo malaynayo


Thursday February 20, 2020 - 21:14:57 in Wararka by Liibaan Jeexoow\nAbiy Axmad oo ah Ra'iisulwasaaraha Itoobiya ayaa waxa uu dowladda Holland ka helay Taaj hadiyad ah oo ay ku xardhan tahay calaamadda Kiristanka islamarkaana ka tarjumaya xiriirka diineed ee ka dhaxeeya labada dal.\nTaajkan ayaa waxaa Abiy gudoonsiiyay Wasiirka Wasaaradda Ganacsiga ee Netherlands Sigrid Kaag oo ay wehliyeen dad kale oo ka tirsan dowladda wadankaas.\nSawirka ayaa waxaa laga dheehanayaa Ra’iisulwasaaraha Itoobiya oo aad ugu faraxsan astaanta diineed ee la siiyay iyo Wasiirka Ganacsiga Holland oo dhoolacaddeynaya.\nHadiyaddan ayaa kusoo aaday iyadoo Abiy uu dadaal ugu jiro sidii uu gacanta ugu dhigi lahaa mandiqaada Geeska Afrika oo uu waligeedba kasoo jiray loollan u dhaxeeya Muslimiinta iyo Kiristaanka.\nQoraal kooban oo uu soo dhigay bartiisa Twitterka ayuu ku sheegay in Taajkan ay horey u lahayd Itoobiya lagana xaday qarnigii 18-aad (waa sida uu hadalka u dhigaye)\nTodobaadkan gudihiisa ayay aheyd markii uu isla bartiisan kusoo daabacay qariidad muujinaysa in gobolada Waqooyi galbeed (Somaliland) uu ka jaray Soomaaliya inteeda kale, kuna biiriyay dhulka hawd iyo galbeed ee uu horey gumeystihii Ingiriisku u siiyay.


Nin kufsaday gabar qoxooti reer Ukreyn ah oo xabsiga la dhigay. - NorSom News\nBoolis Foto: Stock Fotage\nNin labatameeyo jir ah oo lagu tuhmay inuu kufsaday gaba r17 jir ah oo qaxooti reer Ukraina ah ayaa xabsifa la dhigay. Ninkan oo ahaa qof horey u geystay danbiyo la xiriira kufsi, ayaa horay loogu eedaeeyey inuu ku xadgudbay 17 dumar ah oo kale.\nNinkaan ayaa sidoo kale lagu eedeeyey inuu ku xadgudbay carruro ka yar 18 sano.\nLooyarka gabadha dhibanaha ah ayaa sheegay in xaaladdeeda aan la caddayn karin, ayna tahay mid adag.\nWaxay ka soo carartay magaalo bambooyin lala dhacaayo balse waxaan ayeey la kulantay. Maahan wax la sifayn karo ayuu u sheegay NTB.\nIlaa 11.000 oo Ukraine ah ayaa qaxooti ahaan ku soo galay in ka badanna waa la filayaa. Kuwo badan ayaa xaaladahaanoo kale kala kulmay xeryaha qaxootiga waana wax aan loo baahnayn ayeey sheegtay hay,dda soo galeetiga ee UDI.\nBooliska ayaa sheegay inay jiraan rag doonayo inay ka faaidaystaan dumarkan oo ah kuwo dhibba,n ahna dad nugul oo qaba dhaawacyo nafsiyeed. Booliska ayaana xeryaha dusha ka ilaalinaaya una taagan inay ilaaliyaan qaxootiga.\nXigasho/kilde: Voldtektssiktet i Tromsø er fra før tiltalt for overgrep mot elleve andre.


Somaliland: Hooyo U Dhaxday Askari Ciidanka Qaranka Ah Oo Sicir Bararka Dartii Ku Hanjabtay Inay Ubadkeeda Gaynayso Madaxtooyada - Wargane News\nHome Somali News Somaliland: Hooyo U Dhaxday Askari Ciidanka Qaranka Ah Oo Sicir Bararka Dartii...\nHooyo Dareen Dhiillo Leh Ku Cabbiraysa Saygeeda Askariga Ah, Ubadkii Ay Dhashay Oo Lagu Soo Eryey Dollar Laga Rabo Iyo Sicir Bararku Saamaynta Uu Ku Yeeshay Qoyskeeda\nXaliimo Maxamed Kaahin oo ah Mid ka mid ah haween-weynaha ururka Khudradleyda Iidaan ee Magaalada Hargeysa oo ka hadlaysay mar ay shalay bannaan bax isugu soo baxeen ururkeedaasi oo ay kaga cabanayaan sicir bararka iyo nolol xumada aafaysay shacabka Somaliland muddooyinkii dambe ayaa waxa ay ka sheekaysay dareen dhiillo leh oo ay ku cabbirtay xaqiiqada nolosha rasmiga ah ee ay ku nooshahay iyada iyo ubadkeedu iyada oo sheegtay in ay nolol maalmeedka suuqa uga raadiso ubadkeeda oo dhan lix caruur ah, odaygeeduna uu yahay askari furinta ka shaqeeya balse sicir bararku wakhtigan halis galiyey nolosha qoyskeeda.\nXaliimo Maxamed Kaahin Oo ka mid ahayd dadkii danyarta ahaa ee ganacsatada khudradda iidaan ee shalay isu soo baxay saxaafaddana la hadlay ayaa sheegtay in aanay isu qabanayn mushaharka uu qaato odaygeeda askariga ahi oo dhan Lix Boqol oo kun oo shilin, iyo sicir bararka saameeyey nolosheeda iyo waliba in loo soo eryey ubadkii dugsiga u dhiganayay oo laga doonayo lacag doollar ah iyana ay ku jirto guri kiro ah.\nHaweenaydan oo is barbar dhig ku samaynaysa qiimaha lacagaha Jabuuti iyo Itoobiya iyo sida shacabka reer Somaliland lacagtoodii u daadiyeen iyo nolol xumada haysata qoyskeeda iyo sida saygeedu ilaalada ugu yahay wasiirrada caloosha waaweyn sida ay hadalka u dhigtay, iyada oo arrimahaasi oo dhan ka sheekaynaysaa waxa ay tidhi:\n“Jabuuti 1977-kii markii ay qaadatay calankeeda 18,750 Faran buu marayay Boqolka Doollar Aynigaa aan ahayna wali intii buu marayaa. Itoobiyana waa la mid oo lacagteeda waa halkeedii oo ma siisato doollar. Innagu (Somaliland) lacagteenii gudaafadda ayaynu ku darnay, waynu daadinay oo muwaadiniin ma nihin. Anigu waxaan ahay haweenay Askari qabo. Lix ubad ah ayaa dugsiyada ii dhigta. Odaygaygu waxa uu qataa 600 oo kun oo shilin Somaliland ah. Intaasaan qaataa waxaanan galaa guri kiro ah oo xukuumadu guri iimay dhisin. Meel imay galinin. Ninkaygiina furinta ayuu joogaa oo xabbad buu laabta u dhigay. Raggan caloolaha waaweyn ee guryaha waaweyn ku jira ayuu ninkaygii Ilaalinayaa. Lixdii ubad ahaa baa la igu soo eryey markii la yidhi Mushaharkii waxbarashadu waa wada dollar. Xaggeen geeyaa?, ballan waxaan ku qaaday in aan kuwaa ubad ah madaxweynaha hortiisa geeyaa. Waa in aan toddobadaasi ubad ahba gurigiisa geeyaa. Taasaa ii ballan ah” ayay hadalkeeda ku soo xidhay hooyadan cabanaysay ee lagu magacaabo Xaliimo Maxamed.


Argentina Oo Guul Gaartay Iyo Uruguay Oo La Garaacay Isreebreebka Koobka Adduunka 2014. - jornalizem\nArgentina Oo Guul Gaartay Iyo Uruguay Oo La Garaacay Isreebreebka Koobka Adduunka 2014.\nXulka Argentina ayaa sii waday rikoorkooda fiican ee 2012 ka dib markii ay 3-1 ku dubteen xulka Paraguay, waxaana ay natiijadaas u qaaday meesha ugu sareysa ee kala sareynta isreebreebka xulalka Latin America ee koobka adduunka, iyagoo ka saramay xulalka ay aadka isagu dhow yihiin ee Chile iyo Ecuador.\nAngel Di Maria, Gonzalo Higuain iyo Lionel Messi ayaana dhamaantood dhaqbaqa u soo taabtay xulka Albiceleste kuwaasoo guul raaxo leh gaaray, halka goolka kaliya ee Paraguay uu ku yimid rigoore uu dhaliyay Jonathan Fabbro.\nXulka Uruguay oo guuldarro 4-0 ay ka soo gaartay Colombia, ayaa Argentina u sahashay inay garoonka ku soo galaan iyagoo ka warqaba in guul ay gaaraan ay u direysa halka ugu sareeysa ee kala sareynta isreebreebka koobka adduunka ee Latin America.\nRadamel Falcao oo shabaqa laga celin la’ yahay ayaana xulkii Colombia hogaanka u dhiibay kulankii ay la ciyaarayeen Uruguay, waxaana labo gool kale u sii dhaliyay Gutiérrez, ka hor inta uusan Zuniga ciyaarta ku soo afmeerin goolkii afaraad.\nXulka Ecaudor waxa ay 1-0 ku suuldaartay xulka Bolivia.


Eaton xun Farqiga calaamadaha Waayo Sale - Wac Maanta 877-776-4600\nEaton xun Farqiga calaamadaha for Sale2019-02-08T15:05:45-05:00\nEaton xun Farqiga calaamadaha Waayo Sale\nEaton oo kala iib binta tartan. All lagu daydo in stock, haddii aadan arkin qayb aad u baahan tahay wuxuu naga siin call a oo waannu u heshaan idiin. Haddii ay dhibaato kaa haysato helida xaq mid aad gaari, hana ka baqan in nala soo xiriir. Waxaan sidoo kale qaybo ka mid stock sida xirmooyinka dhalista, splines, giraanta iyo pinion sets, xirmooyinka seal, saa'idka, shaabadood, Katiinado, u-kala-goysyada iyo eryi fallaadhihii dariiq dhexaad. Waxaan leenahay techs diyaar u ah inay kaa caawiyaan inaad hesho faraqa kugu habboon 877-776-4600 ama 407-872-1901.\nRs 402 4.33 39 41 dhisay\nRs 402 3.36 41 41 dhisay\nRs 404 3.08 39 41 dhisay\nRs 404 3.70 39 41 Cusub / dhisay\nRs 404 3.90 39 41 dhisay\nRs 404 4.11 39 41 dhisay\nRs 404 4.33 39 41 dhisay\nRs 404 4.63 39 41 dhisay\nRs 404 4.88 39 41 dhisay\nDS 404 3.70 44 41 Cusub / dhisay\nDS 404 4.33 44 41 dhisay\nDS 404 4.63 44 41 dhisay\nDS 404 4.88 44 41 dhisay\nDSP 404 3.36 44 41 dhisay\nRP 451 4.83 2″/39 33 dhisay\nRs 461 5.43 41 36 CUSUB\nRs 461 6.17 41 36 CUSUB\nRear Front kala\nDS 461P 5.43 41 36 CUSUB\nDS 461P 6.17 41 36 CUSUB\nRs 380 3.70 10 dhisay\n15040S 3.55 34 34 dhisay\n15040S 3.70 34 34 dhisay\n15040S 4.63 34 34 dhisay\n15040S 5.29 34 dhisay\n15040S 5.83 34 34 dhisay\n15040S 6.17 34 34 dhisay\n19120 4.11 16 36 dhisay\n19050T 4.11 34 36 dhisay\n23121 3.70 16 36 dhisay\n15201 6.33 10 34 dhisay\n16220 6.14 10 16 dhisay\n16244 4.88 10 HORE 36 dhisay\n18202 5.29 10 20 dhisay\n17220 5.29 10 39 dhisay\n17221 6.57 10 dhisay\n11-36 4.30 44 dhisay\n11-36 3.42 44 36 dhisay\n11-36 4.30 36 44 dhisay\n21090D 5.29 44 36 dhisay\n23105C 6.14 44 39 dhisay\n23105S 3.90 44 36 dhisay


Apple wuxuu ku hagaajin doonaa Apple Watch Series 2 dhibaatooyinka batteriga si bilaash ah | Wararka IPhone\nToddobaadyadii la soo dhaafay waxaa jiray kiisas qaar ka mid ah dadka adeegsada Apple Watch oo ogaaday in shaashadooda saacaddu ay go'day, ama in saacaddu dansan tahay oo aan dib dambe loo shidanayn. Kuwani waa dhibaatooyinka batteriga ee ka dhacaya moodooyinka qaarkood ee Apple Watch Series 2 iyo in Apple ay hada aqoonsatay iyadoo siineysa xal.\nDhibaatadu waxay dhacdaa markii batteriga saacaddu uu xumaado, oo xitaa duruufaha qaarkood way bararaan, taasoo keenta in shaashadda ay ka go'do ama xitaa ay ka go'do saacadda gebi ahaanba. Haddii tani ay tahay kiiskaaga, ha ka welwelin maxaa yeelay xalka ay bixiso Apple waa dayactirka bilaashka ah ee saacaddaada. Waxaan kuu soo bandhigeynaa dhammaan macluumaadka hoose.\nDhibaatada waa la ogaaday kaliya moodooyinka 42mm ee Apple Watch Series 2, labadaba moodooyinka Ciyaaraha sida Nike +, Hermes ama kan birta ah. Apple wax kama dhaho 38mm moodooyinka sidaa darteed waxay umuuqataa in cabirka Apple Watch Series 2 laga dhaafi doono dhibaatadan. Dadka wax iibsada ee soo arkay mid ka mid ah dhibaatooyinkaan waxay aadi karaan Apple Store ama xarunta adeega ee loo idmaday saacaddoodana si buuxda oo lacag la’aan ah ayaa loo dayactiri doonaa. Xitaa haddii ay ahayd inay mar hore dayactiraan batterigooda sababtaas awgeed, waxay dib ula soo noqon doonaan lacagtaada.\nApple waxay ku sheegtay dukumiintigeeda gudaha in xaaladda damaanad qaadka aaladda uusan wax micno ah lahayn. Yurub gudaheeda halka damaanadku yahay labo sano moodeelkan wali wuu daboolan yahay, laakiin wadamada kale waa hal sano oo kaliya, marka horeyba waxaa u jiri lahaa moodello dammaanad ka baxsan. Si tan looga fogaado wuxuu kordhiyay caymiska ilaa seddex sano Haddii ay tahay sababtan, markaa ma aha oo keliya kuwii horeba u dhibaatoobay inay ka faa'iideysan doonaan barnaamijkan dayactirka bilaashka ah, laakiin kuwa ku dhibaateysan mustaqbalka sidoo kale way ka faa'iideysan doonaan.\nWadada buuxda ee maqaalka: Wararka IPhone » Alaabada Apple » Apple Watch » Apple wuxuu hagaajin doonaa Apple Watch Series 2 oo leh dhibaatooyin batari bilaash ah\nChristian eric dijo\nSaaxiibbadii iyo jiilkii ugu horreeyay ee Apple Watch haddii ay sidoo kale ballaariyaan dammaanadda 3-da sano ah ee batteriga ku jirta mise waxay ahayd xan?\nJawaab Cristian Eric\nApple waxay u oggolaan kartaa horumariyeyaasha inay u sameystaan taleefannada Apple Watch


Wasiirka arrimaha dibedda Soomaaliya oo kahadlay sababta safirka kenya loo eryay+COD | Wardoon\nHome Somali News Wasiirka arrimaha dibedda Soomaaliya oo kahadlay sababta safirka kenya loo eryay+COD\nWasiirka arrimaha dibedda Soomaaliya oo kahadlay sababta safirka kenya loo eryay+COD\nDowladda federaalka Soomaaliya ayaa maanta markale ka hadashay xiriirka diblumaasiyadeed ee sii xumaanaya ee dalka Kenya, xili ay shalay cayrisay safiirkii Kenya ee Soomaaliya.\nWasiirka arrimaha dibedda Soomaaliya, Maxamed Cabdirisaaq oo wareysi siiyey VOA ayaa ugu horeyntii sheegay inaysan ceyrin Safiirka Kenya balse ay xukuumadiisa Kenya ugu dirtay inuu wada-tashi la soo sameeyo, sida uu hadalka u dhigay.\n“Safiirka Kenya lama eryin ee dowladda Soomaaliya iyada oo qabta tabashooyin waxay safiirka Soomaaliya u fadhiya ugu dirtay dowladiisa inuu lasoo sameeyo wada-tashi,” ayuu yiri Wasiirka arrimaha dibedda Soomaaliya.\nWasiirka ayaa sidoo kale xusay in kal hore ay sidan oo kale Kenya u yeeratay safiirkeeda, arrintana ay dabo socoto xiriirka labada dal, isla markaana ay qeyb ka tahay tabashooyin ay ka qabaan xukuumadda Nairobi.\nWaxa uu carabka ku adkeeyay in Kenya ay faro-gelin qaawan ku hayso arrimaha gudaha ee Soomaaliya, gaar ahaan arrimaha doorashooyinka oo xiligan xaalad cakiran ka abuurtay Soomaaliya.\nSidoo kale waxa uu ku eedeeyay Kenya inay cadaadis ku hayso madaxda maamul goboleedyada, iyada oo war-saxaafadeed ay shalay soo saartay si gaara ugu carabaabtay madaxweynaha Jubbaland, Axmed Madoobe.\nDowladda federaalka Soomaaliya ayaa shalay dalka ka ceyrisay safiirkii dowladda Kenya, iyadoo ku amartay inuu dalkiisa ku laabto, Sidoo kale waxay u yeeratay safiirkeeda ka jooga Nairobi Maxamuud Axmed Nuur Tarsan.\nDowladda Soomaaliya ayaa Kenya ku eedeysay inay faragelin qaawan ku heyso arrimaha gudaha Soomaaliya, isla markaana ay madaxweynaha Jubbaland la kaashaneyso sidii ay u fashilin laheyd heshiiskii doorashada.\n“Dowladda federaalka Soomaaliya waxaa u muuqata in dowladda Kenya ay si barer ah u fara gelineyso arrimaha gudaha Jamhuuriyadda federaalka Soomaaliya, iyadoo cadaadis ku heysa madaxweynaha Jubbaland, Axmed Madoobe si uu u fuliyo qorshaheeda ku aaddan faragelinta iyo carqaladeynta heshiiskii siyaasadeed ee doorashada Soomaaliya laga gaaray,” ayaa lagu yiri war-saxaafadeedka shalay ay soo saartay dowladda Soomaaliya.\nPrevious articleRooble oo amaro culus ku soo rogay Golihiisa Wasiirada (Akhriso)\nNext articleMuhadaraad xoogan oo kasocda Gaalkacyo+SAWIRRO\nDAAWO:- Soomaaliya oo dhex dhexaad kanoqotay xiisada wabiga Niilka\nWar.Cusub Galmudug iyo Dowladda oo Iska kashanaya Howlgalka lagu Xoreynayo Degaanada...


Sida Loogu Soo Bandhigo Sifooyinkaaga Shakhsiyeed Bandhigyada Xirfadaha ee Internetka iyo Dhacdooyinka Xiriirka 2022\nSida Loogu Soo Bandhigo Astaamahaaga Shakhsiyeed Bandhigyada Xirfadaha Onlineka iyo Dhacdooyinka Isku Xirka\nMaqaalkan, waxaad ku baran doontaa qaar ka mid ah talooyin aad xasaasi u ah oo ku saabsan sida loogu diyaar garoobo carwada xirfadeed ee farsamada si guul leh.\nKuwa ugaarsiga u ah shaqo cusub dhib kalama kulmi doonaan inay kuu sheegaan sida xanaaqa, naf-jebinta iyo niyad jabinta hannaanka la kulanka qorayaasha, codsashada furitaanka shaqada iyo ka qeybgalka carwooyinka shaqo ay noqon karaan. Muddooyinkii ugu dambeeyay, wareysiyadan iyo carwooyinka shaqooyinkan badankood waxay noqon doonaan khadka tooska ah si loogu hoggaansamo tilmaamaha kala fogaynta bulshada loona ilaaliyo qof walba nabadgeligiisa.\nXaqiiqdii waxaa jira faa'iidooyin qaar ka mid ah carwooyinka shaqo ee khadka tooska ah oo ay ka mid yihiin inaadan la dagaallamin dad badan ama safar dheer u gashan dharkaaga ugu fiican ganacsiga, hase yeeshe, kaqeybgalka dhacdooyinkaan guriga ka socda waxay la imaanayaan caqabado u gaar ah.\n1 Sida Loogu Diyaar Garoobo Carwo Xirfad Faneed\n1.1 Markasta Diyaar Garow\n1.2 Ku Dhaqma Iibkaaga\n1.3 Dharka Si Aad U Muujiso\n1.4 "Su'aalo Ma Na Joogtaa?"\n1.5 Kuwa Wanaagsan Ha Sii Daayaan\nSida Loogu Diyaar Garoobo Carwo Xirfad Faneed\nWeligaa ha baqin! Halkan waxaa ah shanta talo ee ugu sareysa ee ku saabsan sida ugu wanaagsan ee aad isugu diyaarin karto carwooyinka xirfadeed ee internetka iyo dhacdooyinka isku xirnaanta.\nMarkasta Diyaar Garow\nWaxa ugu horeeya ee ay tahay inaad sameyso kahor shaqo cadaalad kasta ama munaasabad isku xirka khadka tooska ah waa inaad naftaada udiyaariso. Waxaa jira shan tallaabo oo muhiim ah oo aad u baahan tahay inaad qaaddo si aad isugu diyaariso.\nMarka hore waxaad ubaahantahay inaad hubiso inaad horay usii diiwaangeliso dhacdada, gaar ahaan 2020 iyadoo COVID laxiriira shaqooyin luminta shaqaalaynta xitaa shaqo kulul xitaa, meelaha loogu talagalay dhacdooyinkan si dhakhso leh ayaa loogala wareegi karaa.\nLambarka labaad: diyaarso CV-gaaga iyo shaybaarkaaga shaqada si haddii qof uu u codsado inuu u arko aad ula wadaagi karto isla markiiba!\nLambarka saddexaad: samee cilmi-baaristaada. Markaad horay isudiiwaangalisid waxaad arki doontaa shaqabixiyeyaasha kaqeybgalaya munaasabada. Baadhitaan ku samee shirkadda si aad u ogaato waxa ay sameeyaan si aad u awoodo inaad weydiiso su'aalo xog leh markaad la hadlayso wakiilladooda.\nLabadii diyaarin ee u dambeysay dhammaantood waa farsamo. Waxaad ubaahantahay inaad hubiso in tiknoolajiyadaadu ay lasocoto caqabada oo aad heysato keyd hadii ay dhacdo in kumbuyuutarkaaga ama wi-fi-gaagu uu guuldareysto kadibna aad timaado waqtigeeda si aad u muujiso qorayaasha waqtigaaga.\nKu Dhaqma Iibkaaga\nMarkaad u karkariso qaabka ugufiican, carwooyinka shaqadu waxay ku saabsan yihiin iibinta naftaada. Waxaad heshay waqti go'an oo aad aragti ku sameyn karto. Shaqaaleeyaashu waxay la kulmi doonaan sidaas, dad aad u tiro badan oo hal xirfad shaqo kuwada jira si ay fursad ugu helaan shaqo aad heshay si aad uhesho qaab aad ku istaagto.\nHabka ugu fiican ee tan lagu sameyn karaa waa adiga oo ku celceliya afkaaga iyo siyaabo aad si xusuus leh isu soo bandhigi karto isla markaana u muujin karto xirfadahaaga iyo adeegyadaada. Hel saaxiib si uu kaaga caawiyo inaad ku celceliso jawaabaha qaar ee su'aalaha caadiga ah ee wareysiga ee si habsami leh u dhexgeliya sheekooyinka kuu muujiya iftiin wanaagsan oo muujinaya guushaada.\nXusuusnow muhiimadda ay leedahay in xirfadahaaga jilicsan lagu daro garoonkaaga gaarka ah. Waxaa muhiim ah in la ogaado in marka shirkaduhu shaqaaleysiinayaan shaqsi aysan ahayn kaliya inay shaqaaleysiiyaan xirfado, waxay shaqaaleysiinayaan qof bini aadam ah oo maalin walba joogi doona xafiisyadooda marka waa muhiim inaad muujiso xirfadahaaga jilicsan. Waxa kale oo aad bixin kartaa bandhigyo gaagaaban oo muujinaya oo iftiiminaya tusaalooyinka shaqadaada, guulahaaga iyo xirfadahaaga. Isticmaal qalab sida qaab -dhismeedyada soo jiidashada leh ee PowerPoint si loo dhiso bandhigyo hal abuur leh oo soo jiidasho leh si saamayn loogu yeesho kuwa qorta.\nDhawaan, shaqaaleeyayaashu waxay qiime sare u sareenayeen xirfadaha jilicsan intii ay waligood lahaayeen. Maqaalkan ka Qarsoonaa waxay muujineysaa in isxilqaanku uu liis garayo liisaska sida aadka ah loogu raadsado xirfad jilicsan suuqa.\nMarka, helitaanka sheeko xariif ah oo aad ku qabatay shaqadaada oo aad ku muujisay naxariis ayaa ah hab fiican oo lagu iibiyo shaqaaleeyayaasha labadaba aqoontaada farsamo iyo xirfadaha jilicsan ee isku mar ah! Haddii aad xiiseyneyso inaad waxbadan ka ogaato xeeladaha diyaarinta wareysiga, waad madax noqon kartaa halkan\nDharka Si Aad U Muujiso\nMarkay maahmaahdu socoto, u labis shaqada aad rabto ha noqon shaqada aad hayso. Ciyaarta marka ugu horeysa ee wax la arko ay tahay wax walba, waxaa ka muhiimsan sidii hore in loo labisto si loo cajab galiyo.\nAgunaanad Forbes, Dareenkeena ugu horeeya ee qof ayaa la adkeeyay toddobada ilbiriqsi ee ugu horreysa kulanka iyo kulankan ugu horreeya, baaqyada aan hadalka ahayn afar jeer ayey ka saameyn badan yihiin waxa dhab ahaan loo leeyahay.\nMarka, hubi inaad dhoola cadeyneyso, kalsoonida mashruuca oo aad sida ugu fiican ugu dadaasho inaad qeybta eegto. Uma baahnid inaad gasho suufka garabka oo buuxa, iskaashiyada honcho vibes laakiin inaad si fiican u wada eegto waa muhiim.\nTaas ayaa la dhahayaa, haddii aad xiisaynayso shaqo mustaqbalka ah oo ka mid ah warshadaha hal-abuurka ah waa caadi inaad u isticmaasho dharkaaga si aad u muujiso shakhsiyaddaada waxoogaa ka badan halkii aad si buuxda u noqon lahayd midab leh, qolka guddiga.\nBandhigyada shaqooyinka internetka, shay kale oo muhiim ah in la xasuusto ayaa ah xaqiiqda ah in wax ka badan uun wejigaaga iyo dharkaaga la soo bandhigayo.\nIskuday oo gasho wicitaanada fiidiyowga markaad fadhido meel aan dhexdhexaad ahayn ama, haddii ay tahay inaad ka wacdo qolka jiifka ama meel caadi ah, hubi in qolku hagaagsan yahay oo uusan isku qasanayn. Uma baahnid inaad buuxisid Marie Kondo laakiin hubi in qaskaagu ka qarsoon yahay qaab ahaan.\n"Su'aalo Ma Na Joogtaa?"\nCaadi ahaan goobta loogu talagalay hakad yar, "ma wax su'aalo ah ayaad noo qabtaa?" qayb ka mid ah is-dhexgal kasta ama wareysi shaqo waa hab fiican oo lagu muujiyo shakhsiyaddaada oo aad u hesho jawaabo kaa caawin kara inaad go'aamiso haddii tani runti tahay shaqada adiga kugu habboon.\nFursad aad ku rogto qoraalka oo aad noqoto qofka wareysiga wadaya waa fursad aadan ku dhaafin. Weydiinta sida caadiga ah ee xafiiska uu noqon doono waa hab fiican oo lagu helo fikrad ah xaqiiqda shaqada iyadoo sidoo kale la isku xirayo sawirka aad ku habboonaan laheyd xafiiskaas, si habsami leh.\nWeydiinta sababta shaqada loo helay waxay kaa caawin doontaa inaad barato in shirkad ay leedahay heer aad u sarreeya (taas oo laga yaabo inay muujiso shaqaale aan faraxsaneyn ama aan ku qanacsaneyn) ama haddii shirkaddu sii kordheyso!\nHabka ugu fiican ee aad naftaada u taagto markii ugu dambeysay waa inaad weydiisaa 'Ma jiraan wax boos celin ah oo aad ka qabsan laheyd aniga shaqaalaynta oo aan kaa xaqiijin karo? '. Tani waxay ku siinaysaa fursad dhif ah oo aad ku ogaan karto waxa ku wareysanayahu ka fikirayo oo aad ka nadiifiso wixii khaldan ee kaa hor istaagi kara inaad u gudubto heerka ku xiga.\nKuwa Wanaagsan Ha Sii Daayaan\nHa ka baqin inaad dabagal ku sameyso ka dib carwada shaqada. Maalinta lafteedu waxay u badan tahay inay daallan tahay shaqaale qorista kaasoo la kulmay suurtagal boqolaal shaqo-doon ah.\nWeydii waxa ugu wanaagsan ee lagula xiriiri karo waxay noqon doontaa ka dibna, maalmo yar ka dib, la xiriir emailka, LinkedIn ama wax kastoo ah isgaarsiinta doorbidku yahay. Edeb yeelo oo uga mahadnaq waqtigooda iyo khibradooda. Xusuusi iyaga wadahadalkaaga oo weydii wax ku saabsan tallaabooyinka xiga ee ku saabsan nidaamka dalabka.\nHaddii aad raacdo tilmaamahan oo dhan shakhsiyaddaada, xirfadahaaga jilicsan iyo aqoontaada farsamo waxay ku xidhan yihiin inay ka soo dhalaalaan oo ay ku qancaan qorayaasha ama wakiillada shirkadda. Haddii wax walboo hagaagaan, carwadaada xirfadeed ee xigta ee khadka tooska ah waxay noqon kartaa talaabada ugu horeysa ee kaa qaadeysa wadada loo maro xirfad guuleysi iyo abaal gud leh.\nPrevious Post:Ku Samee Lacag Akhriska Iyo Iibinta Buugaagta Online\nPost Next:La-taliyayaasha Ogolaanshaha Kulliyada ee ugu sarreeya ee la shaqaaleysiiyo 2021


Sharcigu waligiis wuu ku soo jiitay. Tani waa jidka aad rabto inaad doorato.\nLaakiin ma hubtaa inaad saxan tahay? Sidee ku ogaan kartaa in daraasaadka riyooyinkaagu ay isu beddelayaan riyo xun? Isla markiiba naftada geli wadnaha caalamkan soo jiidashada leh ee qaar ka mid ah, kuwa kale hermetic.\nKaalay oo hel sirta koorsooyinka, nolosha ardayda iyo xirfadaha sharciga ee Jaamacadda Panthéon-Assas. Hana ka jawaabin su'aashan muhiimka ah: "Runtii sharcigu aniga ma aniga?" "\nMOOC-kan waxa lagugu soo bandhigay xoriyada abaabulka oo dhamaystiran. Waxa ku jira waxa loo qaybiyaa 5 qaybood. Waxaad u raaci kartaa hab kasta iyo waqti kasta oo adiga kugu habboon siddeed bilood!\nSax, ma aniga? Diisambar 18, 2021Tranquillus\nREAD Falanqaynta Xogta Excel: ku taxliil xogta 'Excel'\nhoreKu dhiiran inaad ka shaqeyso warshadaha mustaqbalka\nsocdaXirfadaha hidaha dhaqanka


> Resource > Utility > Sida loo dayactir Mfc80u.dll Khaladaadka la Jidka lagu kalsoon yahay oo wax ku ool ah\nWaa maxay baadi Mfc80u.dll?\nMfc80u.dll waa file Microsoft ay isticmaalaan barnaamijyada kala duwan ee badanaa loo abuuraa qaladaad inta ku rakibidda ama la isticmaalayo barnaamijka ama inta lagu jiro nidaamka xawaaladaha ama xiritaanka. Baadi Mfc80u.dll waxaa inta badan ka dhacay ay sabab u tahay Diiwaanka khaladaad, boos hoos u disk, virus computer, file Bedelanayaan burburay oo burburay ama version sax ah file mfc80u.dll.\nCommon baadi fariimaha Mdc80u.dll\n• Ma heli karaa [PATH] mfc80u.dll\n• Faylka Mfc80u.dll maqan yahay\n• Mfc80u.dll lagama helin\n• Codsigan ku guuldareystay inuu ku soo bilowdo, maxaa yeelay, ma Mfc80u.dll laga helay. Dib-u-rakibidda codsiga hagaajin laga yaabaa in dhibaatadan.\n• ma bilaabi karaan [ARJIGA]. Qayb A baahan yahay waxaa ka maqan: mfc80u.dll. Fadlan rakibi [ARJIGA] mar kale.\nSida loo hagaajin khaladaad Mfc80u.dll?\n1. Orod scan fayras\nCudurka Virus keeni kartaa qalad Mfc80u.dll. Haddii aad computer cudurka by furin ama virus, waxaad u baahan tahay in la sameeyo baaritaan virus ah markii ugu horeysay. Ka dib markii dhowr iyo nadiifinta fayraska, computerka aad. Haddii qalad Mfc80u.dll weli sii socoto, hubi waxyaabaha hoos ku qoran.\nDiiwaanka Windows 2. Repair\nDiiwaanku wuxuu qayb ka yahay waxa ugu muhiimsan ee nidaamka, kaas oo loogu talagalay in lagu fududeeyo howlaha oo dhan software aad ku rakiban iyo hardware kombiyuutarka. Marka uu ku kharribeen ama dhaawac, Windows aanay shaqyn karaa, iyo inta badan khaladaadka nidaamka waxaa sababa ay dhaawac. Saasuuna u hagaajinta ay lagama maarmaan tahay. Halkii lacag la qarashgareeyo inaysan wax badan oo ku saabsan adeegga, waxa aad si fiican u hagaajin lahaa shaqaalayn ah dayactirka diiwaanka qalab. Aan u maleeyeen in aad dayactirto ama database diiwaanka edit gacanta ay sabab u tahay muhiimadda ay leedahay waxaa ka mid ah haddii aadan noocan oo kale ah geek.\n3. barnaamijyada uninstall la xiriira\nHaddii fariin qalad ah uu kuu sheegayaa in codsiga ma ordi karaan sabab u Mfc80u.dll maqan, waxaad isku dayi kartaa in uninstall barnaamijka ka dibna dib. Waxaa laga yaabaa in qaar ka mid ah files aan waafaqsanayn nidaamka lagu rakibay intii lagu rakibo ee barnaamijka.\n4. Download Mfc80u.dll cusub\nDownload Mfc80u.dll file internetka (hubi in website-ka aad ka soo dejisan Mfc80u.dll sharci ahaan la aqoonsan yahay). Markaas ka heli file Mfc80u.dll hadda on your computer:\nTag "Ka bilow> baadh", gali "mfc80u.dll", sida caadiga ah file DLL taas waxa uu ku yaalaa on disk deegaanka C, markaas waa inaad ka raadin kartaa in ay "Disk Local (C :) "(Ama waxaad dooran kartaa in aad soo baadhaan in" cajaladaha Local ").\nMarkaas magaca faylka Mfc80u.dll asalka ah, oo nuqul ka cusub download mid si gal ah. Ha tirtirto Mfc80u.dll asalka si degdeg ah oo la sameeyo gurmad ah waxaa ka mid ah.


Mareykanka oo laga codsaday inay soo bandhigaan qaabkii uu u dhacay dilka marxuum Cabdi Mahad – Bulshoweyn Online | Your Source Of News And Entertainment\nMareykanka oo laga codsaday inay soo bandhigaan qaabkii uu u dhacay dilka marxuum Cabdi Mahad\nGuddoomiyaha majmaca muslimiinta Kenya, Ciise Axmed ayaa ugu baaqay safaaradda Mareykanka inay baahiyaan muuqaalada ay duubeen kaamerooyinka qarsoon ee CCTV ee ku rakiban safaaraddaas, si loo ogaado xaqiiqda qaabkii ay askarta Kenya khamiistii lasoo dhaafay u dileen marxuumka la oran jiray Cabdi Mahad Ibraahim.\nMarxuumka la dilay oo 24-jir ah ayay ku eedeeyeen saraakiisha ciidanka Kenya iyo ilaaladda safaaradda Mareykanka inuu dhaawacay sarkaal ka tirsan booliska Kenya, kaasi oo ilaalo ka haayay safaaradda Mareykanka oo ku taala xaafadda Gigiri ee magaalada Nairobi.\nWar-saxaafadeed uusoo saaray guddoomiyaha majmaca muslimiinta Kernya Ciise Axmed waxa uu ku sheegay inay jiraan caddaymo la heli karo oo ay ku jiraan qoraalo ay qoyska marxuumka soo saareen iyo sawiradda goobta lagu dilay marxumka, kuwaasi oo muujinaya inuu sarkaalka aad ugu deg-degay dilka marxumka.\nWaxa uu guddoomiyaha ka codsaday safaaradda Mareykanka inay baahiyaan muuqaalladda CCTV ee falka lagu dilay marxuumka, taasi oo gacan ka geysanayso faah-faahinta waxa dhacay ka hor dilka marxuumka.\n“Hadii aan arrimahaasi la sameynin, waxaa aad u adkaan doonto in la dhameeyo kiiskaasi, waxaana suurto-gal ah in la qarinaayo qaabka dilkaasi u dhacay” Sidaas waxaa yiri guddoomiyaha majmaca muslimiinta Kenya, Ciise Axmed\nSidoo kale, guddoomiye Ciise ayaa ugu baaqay dowladaha Kenya iyo Mareykanka in la dedjiyo sidii baaritaan madax-banaan loogu sameyn lahaa shilkaasi, lana baahiyo natiijadda baaritaankaasi.\nDhinaca kale, safiirka Mareykanka u jooga Kenya, Robert Godec ayaa beeniyey in la qarinaayo xaqiiqda falkii lagu dilay marxum Cabdi Mahad Ibraahim, wuxuuna xusay inay socdaan baaritaanka kiiskaasi, waa sida uu hadalka u yiri.\nCiidanka booliska Kenya ayaa horey u sheegay inuu marxumka fiidnimadii khamiistii ahayd ee lasoo dhaafay uu tooreey ku dhaawacay sarkaal ilaalo ka ahaa safaaradda Mareykanka, ka hor inta uusan sarkaalkaasi toogasho ku dilin marxuumka.\nSi kastaba ha ahaatee, warbaahinadda caalamka, gaar ahaan kuwa Mareykanka iyo Kenya iyo warbaahinadda bulshadda ayaa lagu soo bandhigay muuqaalka meydka marxumka oo ay dul taagan yihiin saraakiil Kenyan iyo kuwo ka tirsan FBI-da Mareykanka.


MW Xasan Sheekh oo sheegay in la weeraray gurigiisa | KEYDMEDIA ONLINE\nMW Xasan Sheekh oo sheegay in la weeraray gurigiisa\nCiidamada ka amar qaata Farmaajo, ayaa weerar ku qaaday guriga Madaxweynihii hore ee Soomaaliya Xasan Sheekh Maxamuud.\nMUQDISHO, Soomaaliya - Madaxweynihii hore ee Soomaaliya Xasan Sheekh Maxamuud, ayaa sheegay in ciidamo uu soo adegsaday Farmaajo ay duullaan ku soo qaadeen guriga uu ka deggan yahay magaalada Muqdisho.\nMadaxweyne Xasan Sheekh, wuxuu ka digay in amniga la siyaasadeeyo, wuxuuna dhibka ka dhasha duullanka lagu qaaday hoygiisa uu sheegay inuu qaaayo Farmaajo.\n“Waxaa nasiib darro weyn ah in ciidan ka amar qaata Madaxweynihii hore ay weerar ku soo qaadaan hoygeyga. Waxaan horay ugu digay kuna celinayaa khattarta ay leedahay siyaasadeynta ammaanka. Mas'uuliyadda dhibaatada ka dhalata arrinkan waxaa qaadaya Farmaajo” Ayuu yiri, MW Xasan.\nMa’aha markii koobaad ee weerar ceynkaan ah lagu qaado hoyga Madaxweynihii hore Xasan Sheekh Maxmuud, waxaana duulllan lagu ekeeyay huteel Maa’idda 19 Febaraayo 2021, oo xilligaas ay ku sugnaayeen isaga iyo Shariif Sheekh Axmed.\nCiidamo Militari ah oo ka gadoodsan muddo kordhinta loo sameeyay Farmaajo ayaa maanta la wareegay qeybo ka mid ah xaafadaha, degmooyinka Cabdicasiis iyo Kaaraan.


Waraabe Walamsade.WQ.Gobaad Cumar Guuleed – Idil News\nWaraabe Walamsade.WQ.Gobaad Cumar Guuleed\nWaxaa gosha Waamo ku noolaa waraabe la magacbaxay “Wax-ma-hambeeye”. Waaguu dhallinta yaraa ayuu iska dareemey in uu awood iyo karti gaar ah leeyahay. In uu xawayaanka kale indhasarcaadin karo oo been u sheegi karo.\nKolkuu soo yara koray oo xoog yeeshey ayuu kob duurjoogtii kale biyo iyo baad la’aan uga wada yaacday malcamad ka furtay. Halkii ayuu ka billaabay in uu dhallaan xayn ah quraan-dhurwaa u dhigo oo ka dhaadhiciyo in isagu yahay qofkuu Waaq doortay taladana u dhiibtey. Hantidii madrasadu lahayd, xoolihii waalidka carruurta dhalay, agoonta dhaxalkeedii dhammaan afka ayuu u dhigtey – oo waa dhurwaaye, waxba ma deeqaan. Hankiisii sii durug, wuxuu ku dhawaaqay oo furtay urur magaciisa la yidhaahdo “Weedha Waraabaha” oo kolka la soo gaabiyo loo yaqaan “WeeWar”. Halkudheggiisu: “WeeWar waa ururka duurjoogta waddaniga ah. Waa waadi iyo webi-u-jeexaha duurjoogta. Waa biyo iyo baad siiyaha duurjoogta. Waa doojiyaha duurjoogta. Waa harraad bi’iyaha duurjoogta.”\nWuxuu xilligu sii durkaba, waxay indhasarcaadintiisu sii socotaba, waxaa timid oo la soo gaadhay waqti durjoogtu hoggaamiye iska dhex xuli lahayd oo dooran lahayd. Wax-ma-hambeeye wuxuu iskula faqay in uu fursaddaa ka faa’ideeysto oo xilka isu soo taago. Halkii ayuu tartankii ka qaybgalay.\nWuxuu Wax-ma-hambeeye kolkiiba qaatay oo garabka surtay gal rifmey oo kitaabkii dhurwaayada ku dhex jiro iyo durbaan. Halkii buu abaabul iyo olole, wacyigelin iyo farriin gudbin galay, si isaga loo doorto. Ugu dambeeyntii ku guulaysay oo guddoomiyennimadii loo dooray. Wixii WeeWar taabacsanaa ayaa soo garab istaagay oo hiil u noqday.\nKursiga hoggaanka goortuu ku fadhiistey, Wax-ma-hambeeye wuxuu la yimid werdi ay xeeladi daba taal, oo duurjoogtii intuu kun wadiiqo kala baxay ayuu fekreddii ahayd “qaybi oo xukun” la dhexgalay. Biyahoodii, baadkoodii, baradoodii, buurahoodii iyo bacaadkoodii buu boqollaal shilin siistey. Dukun daakun ayuu dhulkii ka dhigey. Xoolihii warmo iyo fallaadho ayuu isugu dhiibey oo ay isku laayeen.\nXilligiisii goortuu dhammaaday ayaa Wax-ma-hambeeye damcay in uu mar kale hoggaaminta duurjoogta isu taago, xoolihii baase codsigiisii diidey oo ku gacmasaydhay.\nWax-ma-hambeeye, Waraabe Walamsade, afar sano iyo afar bilood duurjoogtii uu ku-amar-kutaagleeynayay, boobayay, beenta u sheegayay ayaa barqo cad bannaanka u tuurtay.\nWaa tii hore loo yidhi: “Booli qaran ruuxna kuma badhaadho oo kuma badbaado”.\nBe the first to comment on "Waraabe Walamsade.WQ.Gobaad Cumar Guuleed"


Thursday September 01, 2016 - 21:15:57\nSida la wada ogyahay tiknaloojiyada casriga ah waxa ay faa'iido wayn u leedahay aadamaha, laakiin haddana dhanka kale waxa ay tiknaloojiyadu wadataa dhibaatooyin badan ha noqoto mid caafimaad ama mid bulsho, sida ay sheegtay jariidada (Daily Mail) ee ka soo baxda dalka ingiriiska wiil u dhashay dalka shiinaha uu u sababay isticmaalka moobilka oo mugdi lagu isticmaalo indho la'aan.\nQofku marka uu mobilka ku isticmaalo mugdi afar saacadood oo xidhiidh ah muddo dhowr maalmood ah, waxa ay sheegeen khubarada caafimaadku inuu qofkaasi u nugulyahay indho la’aan.\nDhakhaatiir baadhitaanno ku sameeyay wiilka shiinaha ah ayaa waxa ay sheegeen in uu moobilka uu ku isticmaalay mugdiga u sababay dhaawac dhanka indhaha ah, isla markaana wiilkan ayaa waxa u aad u dhibsanayaa meelaha iftiinka.\nKhubaro dhanka tiknalojiyada ah ayaa caddeeyay in tiknaloojiyada casriga ah sida computerka, mobilka iyo aaladaha kale ay halis ku yihiin caafimaadka indhaha, haddii aan laga taxadarin isticmaalka aaladahaas.\nSida ay sheegtay jariidada (Daily Mail) iyada oo soo xiganaysay dhaqaatiir ku xeel dheer caafimaadka indhaha, inay dhakhaatiirtu ka digeen sara u kaca arag yarida soo wajaha dhallinta isticmaasha taleefannada gacanta. Isla markaana waxa ay dhakhaatiirtaan sheegeen in ay sii kordhayso tirada dadka ka cabanaya xanuunnada indhaha kaddib isticmaalka aaladaha tiknaloojiyada casriga ah oo uu ugu horreeyo mobilku oo aad u badan.\nInkastoo signals’ ka soo baxo taleefanada wireless-ka ku shaqeeyo la qiyaasayo in ay dhici karto in ay keenaan laba nooc oo kansar maskaxda galo oo la kala dhaho "Glioma iyo Acoustic Neuroma” laakiin illaa iyo hadda wax cilmibaaris lagu ogaaday ama hubaal loo hayo in moobeelada kansar laga qaado lama hayo, waana go’aanka ay hay’dda caafimaadka aduunka "WHO” ay ka gaartay gunaanadka baaritaanadaas oo idil.\nkhubarada caafimaad Dunida ayaa sheegay in baaritaano badan oo lagu sameeyay dhamaantood cadaynayaan inaanu telefoonka gacanta ee Mobile-ku halis ku ahayn aadamiga iyo caafimaadkiisa guud ahaan.\nWarbixinta hayada caafimaadka aduunku ka diyaarisay dhibaatada telefoonada gacanta, ayaa laga diyaariyay baadhitaano lagu sameeyay Dad tiradoodu dhan tahay 2708 qof, kuwaas oo ku kala nool meelo kala duwan oo dunida, iyadoo dadkaa seddexda kun ee qof ku dhow, baaristooda gashay waaxda cudurada maskaxda iyo kansarka dhimirka ku dhaca u qaabilsan hay’ada caafimaadka aduunka, waxaana lagu ogaaday in Mobile-ku dhalin karo kansarka maskaxda ku dhaca.\nMaalmo yar ka dib markii laanta jimciyada qurumaha ka dhaxaysa u qaabilsan caafimaadka ee WHO ay soo saartay daraasad caafimaad oo daaha ka rogaysa in telefoonka gacanta lagu qaato ee (Mobile)-ku uu sababo xanuunka kansarka gaar ahaan qaybtiisa maskaxda ku dhacda, ayaa kooxaha Khabiirada Caafimaadka kala taliya shirkadaha telefoonada gacanta iyo aaladaha kale ee Elegtarooniga sameeya dhexda ka qabsadeen warbixintii Hay’ada Qaramada Midoobay caafimaadka aduunka u qaabilsan ee (WHO).\nIs burintan warbixinahan ayay dad badani walaac ka muujiyeen, waana markii ugu horaysay ee WHO iyo khubarada caafimaadku isku qabsadaan arrin la xidhiidha caafimaadka aadamaha. Isku soo wada duubo waxaa loo malaynayaa in talaabada khubarada ay ka danbayso arrin ganacsi maadama oo moobilada dunida lagu isticmaala xiligan marayaan halkii ugu saraysay tiradoodu aad u badanayso.\nWasiirka Caafimaadka XFS Iyo Wafdi La Socday Oo Booqay Xarumaha Caafimaadka Magaalada Kismaayo\nWasiirka Wasaaradda Caafimaadka Puntland Oo Sheegay In Qardho Iyo Buhoole Lagu Arkay Dad Qaba Covid 19\nWasiirka Caafimaadka Galmudug Oo Kormeer Ku Tagay Qaar Ka Mid Ah Isbitaalada Deg/ Guriceel.\nShirka Golaha Wasiirada Jubbaland Oo Todobaadkan Lagu Soo Qaaday Abaaraha, Amniga, Cadaalada Iyo Caafimaadka


DAAWO SAWIRRO: Mid kamid ah Beelaha G.Mudug oo dooratay Xildhibaan cusub, oo kamid noqonaya baarlamaanka Puntland 2019-ka. – Puntlandtimes\nDAAWO SAWIRRO: Mid kamid ah Beelaha G.Mudug oo dooratay Xildhibaan cusub, oo kamid noqonaya baarlamaanka Puntland 2019-ka.\nGAALKACYO(P-TIMES) – Mid kamid ah beelaha gobalka Mudug ayaa Xildhibaan cusub u soo doortay Jamaal Carab Yuusuf Jibriil in uu noqdo Mudanaha baarlamaan ee kamid noqonaya baarlamaanka cusub ee 2019-ka lasoo xulayo, iyadoo shir guud oo ka dhacay Gaalkacyo looga dhawaaqay.\nBeesha Cali Ibraahim oo waxgarad, Culumo, Siyaasiin, Dhalinyarro iyo Aqoonyahanaba leh ayaa shir ay ku qabsadeen magaalada Gaalkacyo, waxay daaha ka rogeen in Jamaal Carab ay uwakiisheen xubinimada baarlamaanka Puntland, iyagoo faray in uu masuuliyadaas si wanaagsan u guto.\nDoorashadan ayaa timi markii uu Jamaal Carab ka akhriyey kulan ay beeshaasi yeesheen waxyaabaha uu qaban doono iyo Taariikh nololeedkiisa oo ay ku qanceen, waxayna sheegeen in ay dirsadeen in ay matalaan.\nWaxgarad kala duwan oo hadlay ayaa bogaadiyey talaabadan, waxayna sheegeen in ay ka sugayaan Jamaal in uu wax badan ka bedelo hababkii horey beesha loogu matalayay arrimaha Mashaariicda iyo horumarka ee kasocda Puntland.\nXildhibaanka la doortay Jamaal Carab Yuusuf oo madasha ka hadlay ayaa ka mahadceliyey talaabadan, wuxuuna sheegay in uu ka shaqeyn doono Midnimada beesha, Tan Gobalka Mudug iyo guud ahaanba Puntland.\nWuxuuna cadeeyey in uu kasoo shaqeeyey 15-kii sanno ee lasoo dhaafay arrimaha ku wajahan dawladnimada Puntland.\nMr, Arab ayaa sheegay in 15ka sanno ee uu kashaqeynayay Hay’addaha caalamiga ah iyo dawladda Puntland aysan jirin xaafiis uga tagay shaqo-xumo, balse mid kasta uu maanta waxqabadkiisu yaalo, isagoo sheegay in uu sii laba-jibaari doono waxqabadka Shacabku kasugayaan.\nPuntland ayaa hadda ku jirta marxaladda loolanka doorashada, gaar ahaana Kuraasta baarlamaanka, waxaana lafilayaa in baarlamaanka hadda jira la kala diro 31-ka bisha October ee sannadkan, waxaana naga xiga maalmo kooban, wixii markaas ka dambeeya loolanka ayaa gaaraya meel xasaasi ah.\nkusoo dhowow xildibaanimada Puntland mudane xildibaan…. shicibka Puntland waxay kaafilayaan in aad calool u nool madaxweyne ka dhigin .


Dhaleeceeyn la xiriirta dhallaanka lagau xiro ruumka - Radio Sweden Somali - Raadiyaha Iswiidhen | Sveriges Radio\nSawir: Emil Häggbom, Pasi Winsten oo labaduba ruumka galey iyaga oo aan qaan-gaarin.\nDhaleeceeyn la xiriirta dhallaanka lagau xiro ruumka\nIn la xeereeyo in aan dhallaanka lagu hayn karin ruumka wax ka badan 24 saacadood\nLa cusbooneeyay tisdag 19 mars 2013 kl 12.46\nLa daabacay tisdag 19 mars 2013 kl 09.42\nWaxaa kor u sii kacaysa tirada dhallaanka ruumka la geliyo ee da'doodu u dhexeeyso 15 illaa 17 jir inta maxkamad laga hor-keeneyo.\nHalka qaar badan ee dhallaankaasi ka mid ahina la saaro xadeeyn, waana mid uu xeerku qabo in laga gaabsado intii la awoodo. Tallaabooyinkaa ayaa dhanka kale burineya xeerka caalamiga ee xuquuqda dhallaanka, sida lagu sheegay baaritaan ka soo baxay hayadda ilaalinta xuquuqda dhallaanka oo afka iswiidhishka lagu yiraahdo: barnombudsmannen - BO.\nHayadda BO ayaa sidoo kale maanta u gudbin doonta dawladda war-bixin ay amuurtaa ka soo sameeysay iyadoona lagu codsaneyo in la dhimo xilliga ruumka lagu hayo dhallaanka aan qaan-gaarin.\nPasi Winsten ayaa galay ruumka isaga oo 17-jir ah, laguna soo eedeeyey fal ah inuu dab wax ku dilay:\n- 10 daqiiqo oo ruumka lagu jiro ayaa u dhiganta saacad iyo wax ka badan. Waa meel lagu waasho, sida uu sheegay.\nPasi Winsten oo iminka da'diisu tahay 23 jir ayaa sheegay inay aad iyo aad ugu adag tahay inuu dareenkiisa ka muujiyo muddadii uu ruumka ku jiray, isagoona ku jiray qol yar oo takoor ah. Winsten ayaa ruumka ku jiray laba maalmood intii aan oodda laga qaadin. Sidii dhallaan 17-jir ah wax badan lagalama socodo xeerarka, waxaana wanaag-sanaan lahayd in la helo hab kale oo loo howl-geli karo, sida uu sheegay.\n– Waxaa wanaag-sanaan lahayd in wax un la qabto, la ciyaaro biingis (pings) oo kale ama dibadda la socsocdo. Waxaan qabaa in da’da inta aan la qaan-gaarin ay tahay mid lagu jiro da’ yar in ruumka la galo, iyo garaadka dhallaanku aannu xamili karin middaa, sida uu sheegay Pasi Winsten.\nIswiidhen ayey ku dhaleeceeyeen guddiga talada Yurub iyo hayadda caalamiga ee qarammada midoobey guddigeeda jir-dilku falalka la xiriira in dhallaanka laga xayuubiyo xoriyaddooda, waa dhallaanka aan gaarin da’dii qaan-gaarka.\nHayadda BO oo muddo sanooyin ah isku dayaysay sidii su’aashaa miiska loo saari lahaa ayaa iminka soo saartey war-bixin ay dawladda u gudbisay maanta oo tilmaamaya waxyaalo ey ka mid yihiin baahida loo qabo war-bixin la xiriirta xoriyadda laga xayuubiyo dhallaanka. Howlo la xiriira aqoon-darro heysa shaqaalaha ka howl-gala ruumamka iyo tira-koob-darrada dhallaanka ruumka la dhigo ee da’doodu u dhaxeeyso 15 illaa iyo 17-jir.\nFoomam ay hayadda BO u dirtay badankood maamullada ciidanka ammaanka ayaa caddeeyey in xoriyaddooda laga xayuubiyey dhallaan 3 100 jeer sannadkii 2011, iyadoona aan la heyn tira-koob loo barbar-dhigo. Waan tiro kor u sii kacaysa, sida uu sheegay madaxa BO Fredrik Malmberg.\n– Waa tiro saddex jibbaarantay muddo 15 sannadood gudahood ah, laga bilaabo 40 illaa iyo 120 sida ay iminka tahay. Wa tiro aad kor ugu kacday, iyadoona haddii la eego tira-koobka ka hor-tagga dembiyada muddo u dhiganta aan la sheegi karin sababaha ugu wacan, sida uu sheegay.\n– Guddida baarlamaanka ee caddaaladda oo marka magaciisa la soo gaabiyo loo yaqaanno JO (afar qof oo ka tirsan baarlamaanka oo looga dacwoodo haddii dadku ay caddalad darro ka tirsadaan he'yad ama qof sarkaal ah) oo eegmo ku sameeyay arrinkan ayaa sheegay in lagu tallaab-san karo falalka ah in dhallaan xoriyadda laga xayuubiyo oo keliya kolka xaaladdu tahay mid aan caadi ahayn, sida uu sheegay Fredrik Malmberg.\nHayadda BO ayaa iminka soo jeedisay fikirro ey ka mid yihiin in loo dhaqmo sida xeerku yahay dalka Noorway oo aan dhallaanka laga qaadi karin xoriyaddooda ugu badnaan 24 saacadood, halka ay dalkan Iswiidhen ka tahay afar maalmood.\nSida ay sheegtay hayadda xeer-ilaaliyeyaashau in 15 ruux oo dad’doodu u dhexeeyso 15 illaa iyo 17 sannadood ey ruumka ku jireen sannadkii ina dhaafay muddo 60 maalmood ka badan. Halka lix dhallaankaasi ka mid ahi lagu soo rogey xanibaadyo.\nEmil Häggbom oo ku dhaqan magaalada Istockholm ayaa ruumka mar galay isaga oo 17-jir ah. Halkaasina oo uu ku jiray muddo 10 saacadood ah.\n– Waxaan ku dhowaa waali, aniga oo cabsi ballaaran ay i haysay. Caqabadda ugu wayn ee ila soo gudboonaatay ayaa ahayd inaanan cidna la hadli karin. Waxaanan ku sugnaa xaalad aad un meel iska fadhido oo aad adigu isla hadasho. Waa xaalad la oran karo jir-dil dhanka maskaxda ah, sida uu sheegay Emil Häggbom.


HomeWararka MaantaDowlada Soomaaliya oo Sheegtay inay Lacag Cusub soo saarayso\nGuddoomiyaha Bangiga Dhexe C/raxmaan Max’ed C/llaahi ayaa ka warbixiyay hannaanka lacag bixinta mideysan ee ay wadaagaan bangiyada dalka.\nC/raxmaan Max’ed C/llaahi waxa sheegay in lagu guuleystay hannaanka isku xiran ee bangiyada,sidaa daraadeedna ay waajib tahay in dadka lala wadaago,iyadoo la xafidayo ayuu yiri hantida shacabka ee taallaa 13 bangi gaar ah oo xiriir wanaagsan la leh Bangiga Dhexe.\nWaxa uu xusay in waajibaadkooda qaran uu yahay hubinta adeegyada ay bixiyaan bangiyada gaarka ah iyo sida ay ugu dhaqmaan shuruucda lagama maarmaanka ah ee u degsan maamulada guud ahaan bangiyada.\nGuddoomiyaha, mar uu ka hadlayey soo saaridda lacago cusub oo shillin Soomaali ah waxa uu qiray in ay socdaan diyaargarow ku aadan howshaasi, sidaa awgeedna ay rajeynayaan in waqtiyada soo socda lagu guuleysto soo saaridda lacago cusub.\nGuddoomiyaha Bankiga Dhexe C/raxmaan Max’ed C/llaahi waxa uu rajeeyay in sanadka soo socda la helo Koboc dhaqaale oo aad u wanaagsan, inkastoo ayuu yiri cudurka Covid 19 uu saameyn ku yeeshay ganacsigii caalamka.


Af-Soomaali 4.3, Unicef 2001\nFasalka 4aad • Cutubka 3aad\nDhaqso u dul mar casharkan.\n1. Sheeg saddex qaybood ee jirka ka mid ah ee casharka ku jirta.\n2. Sheeg saddex nimco ee Alle ina siiyey ee casharka ku jirta.\nAllaha ina abuuray, waxa uu ina siiyey nimcooyin fara badan, waxana ka mid ah: caafimaadka, cuntada iyo biyaha. Waxa kale ee Alle ina siiyey xubno kala duwan ee jirka ka mid ah ee hawlo u qabta, waxana ka mid ah: afka, sanka, dhegaha, indhaha iyo carrabka.\nWaxaa carrabka laynoo siiyey in aan ku hadalno oo aan ku sheegno waxa fiican oo Rabbi raalli ka yahay. Waa in carrabkeenna aanan dadka ku caayin. Rasuulkeennu (NNKH) waxa uu yiri: "Qofku waa in uu wax khayr ah ku hadlaa ama uu iska aammusaa. Hadal dhaadheer ee dadku dhibsanayo waa in aad iska ilaalisaan."\nIndhuhu xaq weyn ayaa ay nagu leeyihiin, sababta oo ah waa nimco Alle inoo siiyey in aan wax wanaagsan ku aragno waxna ku akhrisano. Waxa ay ka mid yihiin xubnaha ugu xasaasisan jirka qofka oo laga doonayo in mar kasta uu nadiifiyo kana ilaaliyo waxa Alle agtiisa ku xun sida shaneemooyinka iyo ciyaaraha qofka akhlaaqdiisa xumaynaya oo dhan.\n1. Qofka goorma ayaa loo oggol yahay in uu hadlo?\n2. Sidee baa nalaga rabaa in aan u hadalno?\n3. Allaha koonkan abuuray waxa uu amray ninkii ka leexda maxaa uu rabaa?\n4. Haddii aadan caafimaadkaaga ku dadaalin maxaa kugu dhici kara?\nCutubkii 2aad waxa aad isticmaashay tilmaamo lagu sifaynayo dad. Sida oo kale waxa aan isticmaali karnaa tilmaamo lagu sifaynayo sheeyaal.\nKa feker walax.\n* Sidee buu u weyn yahay?\n* Sidee baa loo dareemaa?\n* Maxaa uu ka samaysan yahay?\n* Sidee buu u culus yahay?\nDabadeed u sharrax sheygaas saaxiibbadaa.\nWaa uu weyn yahay.\nWaa wareegsan yahay.\nWaa uu adag yahay.\nWaxa uu ka samaysan yahay saan ama maro.\nAad ayaa uu u culus yahay.\nMaxaa uu yahay?\nDabadeed weydii saaxiibbadaa shaygu waxa uu ahaa.\nJawaabtu waa "banooni".\naammusaa är tyst\nakhlaaq -da uppförande, moral, disciplin\namraa befaller, beordrar\nasluub -ta gott uppförande\ncaafimaad -ka hälsa\ncaayaa sårar, förolämpar\ndaddaalaa anstränger sig\ndareemaa känner, upplever\ndhibasadaa, -sataa blir irriterad\ndul maraa far över\nhawl -sha arbete\nil, indho källa, öga\niska ilaaliyaa avhålla sig från, akta sig för\nkhayr -ka något bra\nkoon -ka skapelsen, världen\nleexdaa, leexataa vända sig bort\nnimco resurs från naturen, överflöd, välstånd\noggol yahay tillåter, accepterar\nraalli -ga välbehag, tillfredsställelse\nshaneemo -da film\nxaq -a rätt, rättvis, rättighet\nxasaasi ah känslig, ömtålig\nxubin -ta kroppsdel


Puntland ma Af ayaad ku burburinaysaa? | allsanaag\nPuntland ma Af ayaad ku burburinaysaa?\n31st May 2020 admin Category :\nJaale HAG, Puntlandtii aad 1991 hubkii Qaranku wada lahaa aad isku dayday inaad ku burburiso oo aad ku guul daraysatay. maantana duulkii difaacanayey ayaa jooga\nInta badan wakiilada Ha’yadaha Wararka Caalamiga ee Xaruntoodu tahay Nairobi, Kenya, waxa wakiil Soomaaliya uga ah Weriyaal ka soo jeeda Beelaha Hawiye iyo Isaaq. Kuwaas oo isla markaas ah Mulkiilayaasha qaar ka mid ah Websiyada Soomaalidu akhristaan. Inta badan waxa Mareegahooda ugu magcaaban Dad ay qaraabo dhow yihiin.\nMareegahan, mid ka mid ah, gaar ahaam kuwa ay qoraan Wakiilada Beesha Hawiye, ayaa maalmo ka hor lagu soo qoray maqaal cinwaan looga dhigay ” Is-beddello ka socda hareeraha PUNTLAND oo sababi kara inay bur-burto”\nMaalintaa uu websitkani qoray Cinwaakan uu burburka raaciyey, inta badan Wasiiradii Puntland waxay ku sugnaayeen Degmada Badhan, Xingalool , Xaafuun iyo Galgala. Dhamaan degaanadani waxay ahaayeen degaano ayna horay maamulka Puntland u gaari jirin, hadase uu si fiican uga shaqeeyo, taasina ay keentay inuu xoogsado midnimada iyo wada jitka bulshada reer Puntland\nHadaba waa maxay isbedelka ka socda hareerha Punrland oo uu Jaale HAG tustay inay Puntland burburayso.\nMarkaad aragtid Kumaakun Maleeshiyaad ah, oo beeshaada ka soo wada jeeda, oo qalabkooda, mushahaarkooda iyo tababarkooda uu banaanka ka imanayo. oo lagu ururinayo hareeraha Puntland sida Galguduud. ayaa Jaale HAG ku kaliftay inuu qoro maqaalka ah in Puntland sugayso Burbur.\nUgu danbayntii marka qoraal sidan oo kale ah aad ku sheegtid inuu qoray qof cuqdadaysan ama caraysan, waxaad taageertay Hadafka USC iyo SNM oo ah in ummad dhan loo diido inay nabad gelyo ku noolaadaan, Umaddan oo horay intooda bada cunaqabatayn dhaqaale loogu hayey\n← Tayada ayaa Meesha ka Maqneeyd Qabqabasho ka Billaabatay Badhan →


Xiaomi Mi Note 10 Pro wuxuu isticmaali doonaa Snapdragon 855 Plus | Androidsis\nMaalmahan waxaan heleynaa war ku saabsan imaatinka suuqa ee Xiaomi Mi Note 10. Naqshad cusub oo ka mid ah heerka dhexe ee heerka Shiinaha, taasoo rasmi ahaan shaqeyn doonta wax ka yar laba toddobaad. Taleefan soo bixi doona gaar ahaan kamaradeeda, maadaama ay suurtagal noqotay in la ogaado. In kasta oo qalabkani uusan gaarin suuqa kaligiis, maadaama ay sidoo kale jiri doonaan Xiaomi Mi Note 10 Pro.\nTan ku saabsan Xiaomi Mi Note 10 Pro waxaa jiray warar yar, ama daadin, illaa iyo hadda. Waxay u muuqataa in isbeddelkani isbeddelayo, sababtoo ah xogta ugu horreysa ee ku saabsan qalabka ayaa bilaabmaya inuu yimaado. Mid ka mid ah xogta aan ognahay waa processor-keeda, kaas oo ballan qaadaya awood weyn.\nWaxaa shaaca ka qaaday in processor-ka taleefankani wuxuu noqonayaa Snapdragon 855 Plus. Waa nooc xoogaa ka xoog badan processor-ka Qualcomm, oo aan aragno wax badan bilooyinkan, gaar ahaan qalabka ciyaaraha. Hadda Xiaomi Mi Note 10 Pro ayaa noqon doonta tan ku xigta ee adeegsaneysa processor-kaan.\nMa jiraan faahfaahin badan oo dheeri ah oo ku saabsan qaabka-dhamaadka sare. In kasta oo warbaahin kaladuwan ay soo jeedinayaan in processor-ku uu ka mid noqon doono farqiga yar ee u dhexeeya labadan moodal ee ay sumadda Shiinaha soo bandhigi doonto bishan. Ma garanayno inay sidan tahay ama haddii runti ay jiri doonaan kala duwanaan badan oo dhexdooda ah.\nWaxaa la sheegay in Xiaomi Mi Note 10 Pro uu lahaan lahaa shaashad 6,7 inch oo AMOLED ah cabir ahaan Intaa waxaa dheer, baytarigeedu wuxuu lahaan lahaa taageero si dhakhso ah loogu soo oogo 40W. Kuwani waa faahfaahinta yar ee illaa hadda la helay, in kasta oo hubaal maalmaha soo socda inbadan ayaan ogaan doonnaa.\nWaqtigan xaadirka ah dhacdada kaliya ee la xaqiijiyay ayaa ah tan Waxaa looga dabaaldegaa 12-ka Nofeembar dalka Poland. Waxaa la filayaa in dhacdadan labadaba Xiaomi Mi Note 10 Pro iyo Xusuusin 10 la soo bandhigi doono. In kasta oo ay ka sarreyso dhammaan noocyada caadiga ah ee kor loo qaadayo oo ay wax ka soo baxayaan, markaa waa inaan sugnaa inaan aragno haddii ay runti dhacdo.\nWadada buuxda ee maqaalka: Androidsis » Aaladaha Android » Mobiles » Xiaomi Mi Note 10 Pro wuxuu adeegsan doonaa processor-ka ugu awoodda badan suuqa\nWhatsApp ayaa kuu oggolaan doonta inaad ku ciyaartid isjiidka Netflix adigoon ka bixin barnaamijka


Fatahaada Wabiga Shabeelle oo goysay Buundada Warmaxan ee Gobolka Shabeellaha Hoose – HalQaran.com\nFatahaada Wabiga Shabeelle oo goysay Buundada Warmaxan ee Gobolka Shabeellaha Hoose\nSh/Hoose (Halqaran.com) – Wararka ka imaanaya gobolka Shabeellaha hoose ayaa sheegaya, in Wabiga Shabeelle uu fatahaad ku sameeyay tuulooyin ka tirsan gobolkaasi.\nWaxaa lagu soo warramayaa inuu go’ay waddada xiriirisa magaalooyinka Muqdisho iyo Baydhabo, iyadoo biyuhu ay waddadu ka gooyeen buundada Warmaxan, waxaana kala go’an isu socodka dadka iyo gaadiidka.\nFatahaadan ayaa ka dhashay dhibaatooyin dhinaca nolosha iyo caafimaad darro dadka ku nool deegaannada gobolka Shabeellaha hoose oo ay wajahayaan.\nUgu dambeyn, qaar ka mid ah dadka deegaanka oo la hadlay warbaahinta ayaa codsaday in gurmad lala soo gaaro, islamarkaana wax laga qeybto dhibaatada ay sababtay Fatahaada.\nTags: Buundada Warmaxan, Fatahaada wabiga Shabeelle


Dagaal dhimasho iyo dhaawac gaystay oo ka dhacay degmada Xaradheere. [Akhris …] – Radio Daljir\nDagaal dhimasho iyo dhaawac gaystay oo ka dhacay degmada Xaradheere. [Akhris …]\nXaradhere, Aug 08 – Dagaallo xooggan oo gaystay khasaaro dhimasho iyo dhaawac iskugu jirta ayaa shalay iyo xalay fiidkiiba ka dhacay gudaha iyo daafaha degmada Xaradheer oo ka tirsan gobolka Mudug.\nDagaallada ayaa sida la sheegay galaaftay nolasha dad ka badan 10 qof oo iskugu jira dhinacyadii dirirtu u dhaxaysay waxaana sidoo kale ku dhaawacmay tiro intaasi ka badan sida ay sheegayaan dadka deegaanka oo idaacadda Daljir ay khadka teleefoonka kula xiriirtay.\nDagaallada ayaa u dhaxeeya labo beelood oo deegaankaasi wada dega, waxaana wararku tilmaamayaan mid ka mid ah beelahaas hadda in ay gacanta ku haysto degmada Xaradheere oo ay ku awood roonaatay, inkastoo wali xiisaddu taagan tahay.\nXaaladda ayaa aad u kacsan waxaana wali deegaankaasi ka socda abaabul iyo hub uruursi xooggan oo labada dhinac ku damacsan-yihiin in ay sii wadaan dagaalka.\nWixii ka soo kordha dagaalladaasi saacadaha soo socda ayaan idiin soo gudbin doonaa.


Sida loo Demi Xiriirada ka Windows Phone si iPhone\nKa hor inta aan bedelan kartaa xiriirada ka Windows Phone si iPhone, waa in aan ugu horreeya oo dhan nidaameed dhammaan dadka ay khuseyso in ay kombiyuutarka. Halkan sidii ay u hagaagsan xiriirada ka Windows Phone si aragti si aannu markaa gali kartaa, kuwaas oo xiriir si aad iPhone.\n1. Xiriirada Transfer isticmaalaya Muuqaalka iyo Wondershare TunesGo.\n2. Mid ka mid ah Click si ay u gudbiyaan Xiriirada isticmaalaya Wondershare Mobiletrans.\nHabka 1: Transfer Xiriirada isticmaalaya Muuqaalka iyo Wondershare TunesGo.\nQaybta 1. nidaameed Xiriirada Windows Phone in Outlook\nHalkan sida ay si fudud u waafajinta aad xiriirka la leedahay in aad telefoon Windows leh aragti. Ka dhig ku hay in Windows Phone isticmaali doonaa Wi-Fi si hagaagsan xiriir si aan aad u baahan doontaa fiilooyinka USB for this mid ka mid ah.\nTalaabada 1: Muuqaalka Open on your computer\nMarka aad furay Outlook, guji tab faylka loo hormariyo ama guji Info. In qaybta account macluumaadka, guji account goobaha iyo raadiyo magaca nooca xisaabta. Waa in aad wax sidan oo kale;\nTalaabada 2: Hadda waxaan u hagaagsan xiriirada aad\nOn telefoonka, guji bilaabatay ka dibna ku biiro liiska app iyo guji goobaha ka dibna xisaab Email. Riix account add saaran yahay ka dibna Microsoft account ama Windows Live. Ku qor macluumaadka aad login inay la soo wareegto in.\nHalkan sida in aad nuqulka xiriir si aragti si fudud;\nDhinaca aragtida, guji file, ka dibna "dar xisaabta." Dooro tab "Gacanta reserved goobaha server ama nooc server dheeraad ah" ka dibna riix Next. Like this ...\nIn uu furmo suuqa soo socda dooro "Outlook.com ama sarrifka ActiveSync adeeg la jaan qaada" ka dibna riix Next. Tani waa in aad si daaqad halkaas oo loo baahan doonaa in aad magacaaga qor iyo email qaado. Marka aad qortey si guul ah, guji Dadka iyo qaybta xiriir la keeno.\nHalkan, xulo dhammaan xiriirada aad u jeclaan lahaa in aan u hagaagsan oo aad telefoon iyo jiita in ay xiriir qaybta cusub. Like this ...\nHaddaba telefoonka, guji goobaha ka dibna email + xisaabaadka\nTubada on account Microsoft ee sidoo kale loo yaqaan Windows Live ka dibna riix on nidaameed. Dhamaan xiriirada ku saabsan telefoonka waa hagaagsan oo kuwa on account aragti aad. Hadda waxaad haysataa nuqul ka mid ah xiriirada Phone Windows on Muuqaalka iyo hadda sii wadi kartaa in aad ku dhaqaajiyaan si aad iPhone.\nQaybta 2. Nuqul Xiriirada ka Outlook in aad iPhone\nTunesGo Wondershare ka dhigayaa mid aad u fudud inaad maarayso xiriirada, music, sawirada iyo xitaa videos on telefoonka. Software Tani waxay awood u user inay si fudud u maareeyaan, dhoofinta iyo dhammaan xogta ay telefoonka ka mid fudud click, oo dhan in waqtiga dhabta ah. In la soo dhaafay, xogta ka mid phone wareejiyo mid kale uu ahaa hannaan adag dadka intooda badan, laakiin TunesGo Wondershare gelineya inaad si fudud tan loo sameeyo xataa haddii aad aragtid inaad wax ka yar bixio casriga ah. Wondershare TunesGo waa qofka ku daba xal marka aad rabto in aad dib-up xogta telefoonka qalabka aad, ku biiro ama xataa nuqul xog ku saabsan telefoonka.\nConnect aad iPhone in aad PC via cable USB iyo abuurtaan TunesGo ah. In guddiga ay gacanta bidix, dooro "contacts". Tani waa in aan bilowno aad screen maamulka xiriirada. Dooro xiriirada ka mid ah liiska in aad rabto in laga keeno in aad telefoonka ka dibna riix "Dhoofinta / Import" badhanka dooran version ee Muuqaalka. Marka aad sameeyey aad doorato, aad samaysay. Hadda xiriir ah ka Windows Phone hadda waa in aad iPhone.\nHabka 2: Mid ka mid ah Click si ay u gudbiyaan Xiriirada isticmaalaya Wonedrshare Mobiletrans.\nBedelka content dhexeeya Android, iDevice, WinPhone iyo Nokia (Symbian) 1 click.\nAndroid, iDevice, WinPhone iyo Nokia (Symbian) xogta telefoonka ee kaabta in computer.\nTaageerada 3000+ telefoonada socda Android, Nokia (Symbian) iyo macruufka.\nTallaabada 1: Dib ugu Soo Xiriir in ay OneDrive\nOn shaashadda bilowga telefoonka Windows ah, dusheeda hoos uga mari hormariyo All Settings kaabta. Saxiix in aad xisaabta Microsoft ka dibna dooro xiriirada in ay gurmad. Sida caadiga ah aad telefoon si toos ah dib doonaa xiriir si aad u account microsft aad.\nTalaabada 2: Calaamad ku OneDrive iyo Connect iPhone\nKa dib markii furan Wondershare Mobiletrans on your computer, fadlan dooro Soo Celinta ka hayaan , soo qaado OneDrive ka fursadaha, Haddaba calaamadee ee xisaabtaada OneDrive. Connect aad iPhone in kombiyuutarka, Mobiletrans u aqoonsadaan doonaa sida telefoonka bartilmaameedka si toos ah.\nTallaabo 3: Ka billow beddelashada\nKa dib markii aad saxiixdo in xisaabta noo OneDrive, barnaamijka ayaa akhrin doono xiriirada ka OneDrive. Guji Just on Start Transfer, barnaamijka si deg deg ah ku wareejin doona oo dhan aad xiriirka la leedahay in aad iPhone.\nWaa kuwee iPhone ayaad isticmaashaa?\nApple ayaa la sii daayo version cusub ee iPhone fursad kasta oo ay u hesho sida aynu wada isku dayaan in ay sii la casriyaynta oo cusub oo diyaar ku iPhone sii daayo dambeeyay. Waa kuwee ka mid ah ayaad isticmaashaa? Fiiri soo socda iPhone kala duwan iyo Xoolahoodii. Bal yaa og waxa laga yaabaa inay waqtiga u yar casriyayn ah.\n1. iPhone 4: iPhone 4 ahaa kacaankii keligeed in marka hore soo baxay. Waxaa la iman bandhigay retina in uu leeyahay 326 pixels per inch ah. Taas macnaheedu waa in xal shaashadda waa 960 by 640 pixels. Waxay leedahay 32GB xasuusta gudaha iyo camera 5 megapixel ah in uu leeyahay illuminator kexeeyey ah. Waxaa sidoo kale uu leeyahay ee la dhisay awoodda video tafatirka iyo saamaxaya kuwa isticmaala inay wadaagaan video online si toos ah. Sidoo kale waa hore ee iPhone ee hore inay iska ilaawaan OS iyo dhaqaaqo macruufka.\n2. 5 iPhone The: phone waxa uu yimid iyadoo la casriyeeyay 1136 by 640 xal. Waxa kale oo ka dhigaysa photos eegi ka khayr badan oo ay doonayeen ayay ku iPhone 4 sababtoo ah dareemayaal taabto lagu daro dhalada ee sida soo horjeeda ee iyada ka hooseeyey. Waxa uu isticmaalaa iOs6 ee la casriyeeyay oo 16GB in 64GB xasuusta gudaha. Waxay leedahay laba kamaradaha; gadaal 8 megapixel camera ah oo uu LED flash oo hore camera 1.2 megapixel ah.\n3. 5s iPhone The: mid waxa uu leeyahay Qaraarka screen la mid ah iPhone 5. Waxaa sidoo kale yimaado oo la dhisay xusuustiisa 64GBand markii hadal batteriga oo ilaa 10 hrs ah. Waxay leedahay laba kamaradaha; a hore 1.2 megapixel iyo gadaal 8 megapixel camera. Laakiin laga yaabaa in waxa ay ka dhigeysaa 5s iPhone wax yar ka fiican yahay 5 iPhone waa faraha faaf touchID ah.\n4. iPhone 6: la iPhone 6, Apple tegey khafiif ah. Waa mid ka mid ah telefoonada gacanta thinnest ee suuqa. Its screen xal ayaa la casriyeeyay si ay 1334 by 750 oo leh xasuus gudaha ee ilaa 128GB (iyada oo ku xidhan mid aad doorato.) Its camera ayaa shidma 8MP ah iyo kamarad 1.2 megapixel qaadataa photos HD wanaagsan.\n5. iPhone 6 Plus: Tani waxay la mid yahay in ka badan oo phablet ah ka badan waa telefoonka. Tani phone 5.5 inch yimaado la 1GB ee RAM iyo 8MP gadaal kamaradaha soo food saartay. Iyadoo 6 iPhone Plus waxaad ka heli uu ka soo xusho version 16GB, version 32GB ah, version 64GB ama version 128GB (ku xiran tahay jeebkaaga, dabcan.) Waxay leedahay buuxa HD ah 1920 by 1080 bandhigay. Phone kani waxa uu isticmaalaa macruufka ee la casriyeeyay 8.1.1 kaas oo haystay oo dhan dhiqlaha soo maray ee qoraalkii hore go'an.\nWax kasta oo version aad hadda leedahay, aad haatan si fudud ka Phone Windows wareejin karaan xiriirada si iPhone ah. iPhone waa caan ay design oo quruxsan oo qaab ciyaareed cajiib ah in kastoo ay jiraan telefoonada fiican halkaas; racfaanka ee iPhone xaqa diiday inuu tago. Xaqiiqadu waxa ay tahay mid amaan ah in la saadaaliyo in ay jiraan waxaa laga yaabaa iPhone ah 7 ka soo baxay aad ugu dhaqsaha badan. Sidaas daawado meel this.\n> Resource > Windows > Sida loo Demi Xiriirada ka Windows Phone si iPhone


Daneyayaasha waaxda waxbarashada oo baaq uu direen maamulayaasha iskuulada. – iftiin fm\nDaneyayaasha waaxda waxbarashada oo baaq uu direen maamulayaasha iskuulada.\nDaneyayaasha waaxda waxbarashada ayaa waxay manta baaq xoogan uu direen maamulayaasha iskuulada kala duwan ee dalka .\nDaneeyayaashani ayaa waxay ugu baaqayaan maamulayaasha iskuulada in ay si dhow ula shaqeeyaan ardayda ,macalimiinta iyo waalidinta si loo soo afjaro dibadbaxyada iyo dhibaatooyinka ka jira iskuulada .\nDaneyayaasha waaxda waxbarashada oo warbaahinta kula hadleen degmada Ong’ata Rongai gudaha ismaamulka Kajiado ayaa waxay sheegeen in rabshadaha ay ardayda iskuuleyda ka geystan ay ka dhalatay xiriirka xun ee ka dhaxeeyo macalimiinta iyo ardayda.\nDaneyayaashani ayaa waxay carabka ku dhufteen in loogu bahan yahay maamulayaasha iskuulada in aysan caburin ardayda islamarkaasina ay xal uu raadiyaan cabashooyinka ay ka dhawaajiyaan .\nMaamulaha iskuulka sare ee Nkaimurunya Peter Kamau ayaa uu sheegay daneeyayaashani waxbarashada in waalidinta iyo macalimiinta loogu bahan yahay in ay wanaajiyaan xiriirka ay la lee yihin ardayda .\nDhanka kale xildhibaanka laga soo doortay waqooyiga deegaan barlamaaneedka Kajiado Joseph Manje ayaa ugu baaqay hoggaamiyayaasha siyaasadda in ay tuusalo wanagsan uu noqdaan ardayda oo ay joojiyaan hadalada kicinta ah iyo dhibaatooyinka ay geystaan.\n← Dowladda Soomaliya oo farta ku fiiqday dowlad Goboleedyada Puntland iyo Jubbaland.\nXukumadda Soomaliya oo mamnuucday isku imaatinka dadweynaha . →


Muxuu Yahay Ganacsadaha 50-ka Maalmood ku Xidhan Hargeysa? | Gaaroodi News\nMuxuu Yahay Ganacsadaha 50-ka Maalmood ku Xidhan Hargeysa?\nCabdimanaan Yuusuf Maxamed, oo ah maamulaha Warbaahinta Astaan ayaa magaalada Hargeysa lagu xiray 17- bishii Juulaay ee sannadkan.\nMaxamed Cabdiwali oo ka tirsan mas’uuliyiinta Astaan ayaa BBC Somali u sheegay: “Innaga markaan ka hadleyno xarigiisa sida uu ku bilowday aad ayay u foolxumeed, nin mas’uul ah oo magaalada wax ku soo kordhiyay.”\nXarigga maamulaha guud ee Astaan TV, Cabdimanaan, waxaa ka hadlay wariyeyaal, iyo dad kale oo siyaasiyiin ay ka mid yihiin.\nWaxyaabaha uu ku eedeysan yahay ayaan ilaa iyo hadda si rasmi ah loo shaacin, balse waxaa hadda soo baxaya warar sheegaya in maxakamad ku taalla Jamhuuriyadda Somaliland ay “laashay eedaha loo soo jeediyay”.\nWaaxda dacwadda ku oogtay Cabdimanaan kama aysan hadlin xariggiisa. Balse waxaa ka hadlay qaar ka mid ah siyaasiyiinta Somaliland.\nAfhayeenka xisbiga mucaaradka ah ee Waddani, Barkhad Jaamac Batuun, oo bishii Ogost hadlay wuxuu warbaahinta u sheegay:\n“Waxaa magaalada Hargeysa wakhti aan sax aheyn lagu xiray milkiilaha Astaan TV waxaa lagu xiray meelaan sax aheyn, wuxuu xirnaa muddo aan sharci ahayn, cidda xirtay sifo sax ah oo sharci ah kumey xirin; maxkamad uu xaq u lahaana waxaa la geeyay wakhti aan sax aheyn,” sidaas waxaa yiri Barqad Jaamac Batuun afhayeenka Xisbiga Waddani.\nMas’uuliyiinta Astaan TV ayaa hadda rajo ka muujinaya in Cabdimanaan uu dib u helo xoriyadiisa maadaama ay maxakamaddu sheegtay in “waxyaabaha lagu eedeyay ay meesha ka saartay”.\nQaar ka mid ah shaqaalaha Astaan ayaa dalbaday in xuriyaddiisa loo soo celiyo


Sheekada filimka October: bandhiga Varun Dhawan oo heer sare ah iyo sheeko jaceyl reer magaalka loogu tala galay – Filimside.net\nSheekada filimka October: bandhiga Varun Dhawan oo heer sare ah iyo sheeko jaceyl reer magaalka loogu tala galay\nXidiga sal dhigtay Varun Dhawan waxaa tiyaatarada loo saaray filimka October oo ka duwan fariimihii uu horey u sameeyay waana fariin jaceyl oo aan arimo ganacsi lagu lifaaqin sidoo kalena reer magaalka loogu tala galay.\nJilaayaasha filimkaan: Varun Dhawan, Banita Sandhu, Gitanjali Rao, Sahil Vedoliyaa.\nQiimeynta sheekada filimkaan: 3/5 (sedex dhibcood)\nWaqtiga uu soconaayo filimkaan: 1-saac iyo 56-daqiiqo\nMuxuu Ku Wanaagsan October: Qaabka sheekada uu Director Shoojit Sircar u dhigay iyo bandhiga Varun Dhawan oo heer sare ah ayaa loo daawan doonaa filimkaan.\nMuxuu Ku Liitaa October: Waa film gaabis ka muuqdo dhanka isku daba ridka sheekada, sidoo kalena malahan mada daalo dhameestiran waana labada iin uu leeyahay.\nFariinta Filimka October Xambaarsan Yahay Oo Kooban: Dan (Varun Dhawan) iyo Shiuli (Banita Sandhu) waa labo arday oo dhalinyar kuwaas oo hal Hoteel ka shaqeeyaan.\nDan waa wiil daacad ah sidoo kalena jecel shaqadiisa inay 100% toosnaato taasina waxay sababeysaa inay mararka qaar isku dhacaan shaqaalaha iyo maamulaha Hoteelka.\nShiuli waa gabbar dagan oo caqli badan marwalbana ku dadaasho in maamulaheeda iyo shaqaalaha la shaqeeyaan aysan ka sheeganin.\nDan iyo Shiuli waa labo shaqsi oo shaqada isku barteen balse saaxiibtinimo qoto dheer ka dhaxeynin, waxaana dhaceyso habeen sanadka cusub loo dabaal dagayo dhamaan shaqaalaha Hoteelka ay Shiuli kasoo dhaceyso dabaq 13-biyaano ah.\nShiuli waxay galeysaa koomo sidoo kalena xasuusta ayaa ka lumeyso dhamaan shaqaalaha Hoteel-ka wey iska hilmaamayaan gabadhaan balse Dan nafsadiisa waxay siin weynee inuu Shiuli hilmaamo markii dhaqaatiirta ay u sheegaan qofka ugu dambeeyay magaciisa hadal heesay inuu isaga ahaa.\nSidaa darteed Dan wuxuu diirada saaraa sidii uu Shiuli ugu dadaali lahaa miirkeeda ugu soo laaban lahaa asigoo jeceyl u qaadayo gabar sariir saaran oo aan ogaal laheyn wuxuuna la kulmayaa xanuun badan oo aysan cidna garab ku siineyn.\nMaxaa laga yiri fariinta filimka October: Qoraa Juhi Chaturvedi iyo Director Shoojit Sircar waxay ku guuleesteen sheeko aad u qiiro badan inay xoogaa mid habacsan ka dhigaan si qof walbo u daawan karo sidoo kalena fariintooda u jeedkeeda kama aysan weecanin.\nLaakiin Shoojit Sircar wuxuu ku guul dareestay sheekada inuu u yeelo gunaanad adag waxaana la tagtay ku dhex jirada qiirada filimka taasi oo October ka dhigeyso sheeko jaceyl qurux badan aad u qiiro badan laakiin aan dhameestirneyn.\nBandhiga Jilaayaasha Filimkaan: Varun Dhawan wuxuu la yimid bandhigiisii ugu wacnaa ebid mudada 6-sano ee uu fanka Hindiya ku jiro, wuxuu doortay fariin adag oo jilaayaasha dhalinta yar ku dhiiran karin wuxuuna u mataley si heer sare ah oo uu mudan yahay in abaal marino lagu siiyo.\nVarun Dhawan wuxuu muujiyay inuu door walbo iyo fariin walbo matali karo sidoo kalena waa jilaa waaya aragnimo shaashada ka helay tijaabo walbo ee uu sameeyana amaan weyn ka dhaxlaayo.\nBanita Sandhu doorkeeda waa mid wacan qaybaha hore balse qaybaha dambe aamusnaanteeda oo badan iyo sariir ay saaran tahay ayaa sababtay in Varun Dhawan shaashada kaga saameyn badnaado balse gabadhaan fanka ku cusub bilaabasheeda ma xumo.\nGunaanad: October waa fariin reer magaalka loogu tala galay iyo sheeko jaceyl oo aysan daawadayaasha Bollywood-ka u baranin qaabka loo dhigay taasi waxay sababi doontaa fagta hore in filimkan siweyn loo soo dhaweynin, balse bandhiga heerka sare Varun Dhawan iyo sheekada filimkaan qaabka loo dhigay ayaa sababi doonto daawadayaasha reer magaalka si wacan u daawadaan laakiin waa mashruuc fariintiisa xadidan tahay oo Hindiya dhan laga wada daawan doonin.\nFadlan hoos ka daawo goos gooska filimka October:\nWaxaa Aqrisay 991


Hassan Joho Oo Ku Eedeeyay Madaxweyne Uhuru iyo Ruto Sumcadiisa In Ay Xumaynayaan – Radio KeyFM\nHome / Somali Language / Hassan Joho Oo Ku Eedeeyay Madaxweyne Uhuru iyo Ruto Sumcadiisa In Ay Xumaynayaan\nHassan Joho Oo Ku Eedeeyay Madaxweyne Uhuru iyo Ruto Sumcadiisa In Ay Xumaynayaan\nadmin 8th February 2017\tSomali Language Leave a comment 157 Views\nBooliska oo laga dalbay soo xiritaanka Nin gabar yar ku kufsaday Garissa\nCali Roba iyo Xasan Nuur oo lagu amray inay bixiyaan Ganaaxa Rabshadihii Mandera ka dhacay\nGubarnatooraha kowntiga Mombasa Hassan Ali Joho ayaa iska fogeeyay in uu ku lug leeyahay ka ganacsiga daroogada,waxa uu sheegey olalaha Jubilee ee ay wado ugu magac dartay la dagaalanka madaxda daroogada in aysan daacad ka aheyn balse ay ku doonaayan in ay u adeegsadan ka hor istaagidiisa in dib loo soo doorto.\nIsago hadalka sii wata Hassan Joho ayuu xusay dowlada hadii cadeeymo heyso ma aayan aadeen warbaahinta. Mar sii horeeysey madaxweynaha dalka Uhuru Kenyatta ayaa sheegey in ay qaadeen talaabooyin ay uga hortagayaan kuna baacsanayaan kuwa ka ganacsada daroogada wuxuuna ku tilmaamey kawantiga Mombasa in ay tahay xarunta daroogada.\nHadalka kasoo yeeray madaxweynaha ayaa Joho uu gaashaanka u daruuray, waxaana uu sheegey madaxweynaha in ay masuliyad ka saarantahay ilaalinta xuduudaha daqlka,ka warqabida waxa soo gala iyo waxa ka baxa .\nDhanka kale sharci dajiyayaal ka tirsan barlamaanka hoose ee kawntiga Mombasa ayaa ku eedeeyey dowlada in ay siyaasadeeynayso la dagaalanka daroogada , xildhibaanada kala ah wakiilka haweenka kowntiga Mishi Mboko, Abduwlsamad Nasir iyo Rashid Bendzima ayaa sheegey laamaha amaanka in ay ka jiifaan arinka la xariira la dagaalka daroogada.\nAbdulsamad ayaa su’aal giliyay dhaqaalaha lagu bixiyo laamaha amaanka mar hadii aysan awoodin in ay baaritaano sameeyaan oo ay cadeeyn keenaan.\nPrevious DHAGAYSO : Masuuliyiin Booqday Suuqii Gubtay ee Xagardheere\nNext FGM Oo Dhibaato Ku Haya Hooyada iyo Dhalaanka\nFred Matiang’I oo u xaqiijiyay Kenyan-ka in doorashada ay ku dhacayso Nabad\nSii hayaha wasiirka amniga gudaha Fred Matiang’I ayaa u sheegay Kenyan-ka in ciidamo ku filan …


DEG-DEG+DHAGEYSO: M/weyne Gaas oo ka hadlay Is Casilaadii Shariif Xasan, Si Kululna u Weeraray MD Farmaajo. – Puntlandtimes\nDEG-DEG+DHAGEYSO: M/weyne Gaas oo ka hadlay Is Casilaadii Shariif Xasan, Si Kululna u Weeraray MD Farmaajo.\nGAROOWE(P-TIMES)-Madaxweynaha Dowlad Gobaleedka Puntland Cabdiweli Cali Gaas, ayaa dowladda dhexe ee Soomaaliya ku eedeeyay in kaliya ay ahmiyad siiyaan shaqaalahooda joogo Magaalada caasimada ah iyo hareeraheeda.\nMadaxweyne Gaas ayaa si kulul uga hadlay Is Casilaada Madaxweyne Shariif Xasan, waxaana uu si kulul u weeraray Madaxweyne Farmaajo.\nHALKAAN RIIX SI AAD U DHAGEYSATO.\nWaxa laysku maandhaafsanyahay waa xuduudaha u dhexeeya masuuladaha ay kala leeyihiin dowlada dhexe iyo dowladaha xubnaha ka ah.\nAad iyo aad ayaan u boogaadinayaa dhowladaha xubnaha ka ah dowlada dhexe. Waayo waxay muujiyeen kala dambeyn iyo ixtiraam xad dhaaf ah oo ay u hayaan dhowlada dhexe. Ayadoo dowlada dhexe ay awoodeedu dhaafsanayn villa hamar iyo eerboorka muqdisho .\nTaas waxaa “Dowlado Xubneedka” u dheer dhabar jabin iyo jilaafo iyo balan fur iyo caburin iyo xaqiraad iyo waxtar la’aan iyo faragelin iyo been ka sheeg xoogan oo uga imaanaya dhawlada dhexe.\nAyadoo xaaladu iyo xaqiiqada jidha saas u caqiran tahay ayey dawlad xubneedku muujiyeen tanasul iyo samir xad dhaaf ah . Oo asan la ficil qaadin falxumada ay dhowlada dhexe faraha kula jidho.\nTalaabada kaliya oo ay dawlad xubneedku qaadeen waa tan ay xiriirka ka dhexeeya dawlada dhexe ku xanibeen. Taaso aan u arko tilaabo jilicsan oo aan tubta toosan ku toosinahayn dawlada dhexe.\nDawlada somaalia waxaa u dhisan dawlad federaal ah oo awoodaha dowlada dhexe iyo dawlado xubneedku lakala leeyahay oo dasturka si bayaan ah ugu qoran.\nKhaas ahaan waxaa puntland u dheeri ah in ay tahay “AUTONOMOUS STATE” oo macnaheedu yahay Dowlad madax banaan oo dhowlad dhexe hoos joogta. Taaso puntland siinaysa awood ay calamka xiriir toos ah la yeelato haday noqoto awood dhaqaale iyo iskaashi soke.\nTusaale waxaa loo soo qaadan karaa jaziirada Zanzibar oo ah autonomous state oo hoos joogta dawlada Tanzaania. Zanzibar xiriir toos ah ayey la leedahay dunida oo wax muran ah kama keento dowlada dhexe ee Tanzania ee xarunteedu tahay Dar-e-Salaam.\nWaxaa moodaa in puntland awoodeedii iyo xaquuqdii ay xaqa u lahayd gorgortan galisey oo ay noqotay libaax ida la koray oo la daaqay.\nHey Look what we affect conducive to you! an minatoryoffers


Waa kuma Ninka mucaaradku diidan yihiin ee katirsan Xafiiska AU ee Somalia ? – Idil News\nWaa kuma Ninka mucaaradku diidan yihiin ee katirsan Xafiiska AU ee Somalia ?\nBabatunde Taiwo waa laga hor istaagay in uu Lataliye ama gacan yare unoqdo Wakiilka gaarka ah arimaha doorashada ee Midowga Afrika, kadib dacwad xoog badan oo ay gudbiyeen Puntland, Jubbaland iyo Midowga Musharaxiinta.\nBabatunde waa La taliyaha arimaha siyaasada ee Wakiilka Midowga Afrika ee Somaliya Danjire Madeira. Taiwo waxuu kasoo jeedaa Nigeria waana Nin saamayn badan ku dhex yeeshay Xaafiiska Midowga Afrika ee Somaliya.\nWaa musuqmaasuqe khibrad sare leh, danaysta ah aan haba yaraatee tixgelin masuuliyada uu hayo. Waa Ninka Xaafiisyada AMISOM, UNISOM iyo guud ahaan Beesha Caalamka xogohooda hoose, go’aamada soo baxaya iyo Waraaqaha muhiimka ah u gudbiya Fahad Yaasiin, isagoo uga qaata Mushahaar joogta ah.\nKa hor istaagiisa in uu saamayn ku yeesho Wakiilka cusub waxay ka badbaadinaysaa in Fahad galgal ku yeesho shaqada Wakiilkaas.


Somaliland: Sannadkii 1-aad ee Waxqabadka Xukuumadda Qaybtii 2-aad | Berberanews.com\nSomaliland: Sannadkii 1-aad ee Waxqabadka Xukuumadda Qaybtii 2-aad\nDecember 22, 2018 | Published by: admin\nXukuumaddu iyadoo ka duullaysa ballanqaadkeedii xagga Wax-soosaarka waxay bilowday beerista mashruuca banka Wajaalle oo la qoday xilligii roobabka ee 2018, 3,172 Saacadood oo u dhiganta 720 Hiktar oo laga beeray dallagyo kala duwan sida Hadhuudhka, Galleyda iyo Digirta. Dhammaan kharashkii ku baxay beeritaanka Mashruuca Wajaalle waxa bixisay Xukuumadda Somaliland. Sidoo kalena, waxay dayactir ku sameysay cagafyadii iyo Gaadiidkii ka hawlgalayey mashruuca Tog-Wajaalle.\nXoolaha oo udub-dhaxaad u ah dhaqaalaha dalka ayaa ka mid ah meelaha xooga la saaray, iyadoo la qaaday olole ballaadhan oo xoolaha lagu talaalayo, waxaana Saddex Milyan oo Riyo ah laga talaalay cudurka Sambabka, waxaana ka qaybqaatay shaqaale ay ka mid yihiin Dhakhaatiirta Xanaannada Xoolaha oo tiradoodu dhan yihiin 250 qof, kuwaasi oo u qeybsanaa 47 kooxood oo koox waliba gaadiidkeedii wadatay. Ololahan oo lagu jiray muddo laba bilood ah waxa ka faa’iidaystay xoolo-ley tiradooda lagu qiyaasay in ka badan konton kun oo qoys. Waxa kaloo jiray ololaha daaweynta xoolaha oo barbar socday kan tallaalka oo xoolaha lagaga daweynayey dullinka degel fadhiga ah oo ka mid ah kuwa nugleeya xoolaha awooddooda, waxaana la daweeyey 2,028,305 Neef.\nWaxa Gobollada Xeebaha dalka qaarkood laga fuliyey dhismeyaal xarumo lagu keydiyo Kalluunka waxaana ka mid ah deegaannada laga sameeyey Maydh, Laas-uur-weyne, Laas-qorey, Bullaxaar, iyo Berbera, waxa dhismeyaashaas dhammaantood la dhigay mid walba hal baraf-dhaliye, marka laga reebo Berbera iyo Bullaxaar oo la dhigay min laba Baraf-dhaliye, iyadoo Geesta kalena Xukuumaddu u qeybisay iskaashatooyinka Kalluumaysatada Toddoba Doonyood. Dedaalkaas la geliyey Kalluumaysiga oo haddii la xoojiyo ka mid noqonaya ilaha waaweyn ee wax-soosaarka, gaar ahaan dhinaca Dhaqaalaha, waxaana ka soo xerooday sannadkan 1,200,000 oo Doolar, iyadoo xaddiga Kulluun ee la soo dabey lagu qiyaasay 2,024,238 Tons, waxaana dakhligaas kordhay u sabab ah baraf-dhaliyeyaasha iyo dhismeyaasha laga sameeyey Gobollada dalka, kuwaasi oo yareeyey kalluunkii khasaarayey.\nSahaminta Shiidaalka ee ka socotay Gobollada Saaxil iyo Sanaag oo ay wadday Shirkadda “RAK GAS” ayaa Xukuumaddu badhtamihii sannadkan soo gabogabeysay, kadib markii gebi ahaanba la dhammeeyey laymankii baadhitaan ee asalka guud ahaa oo ay masaafadiisu dhan tahay 800Km. Sidoo kale waxa soo dhammaaday sahaminta Shiidaalka qeybo ka mid ah gobollada Maroodijeex, Sanaag iyo Togdheer oo ay ka sameysay Shirkadda BGP oo ah shirkad laga leeyahay waddanka Shiinaha. Goobaha shirkadda “Genel Energy” ee leh sumadaha (SL6,SL7a, SL10 iyo SL13), dhulka sahaminta laga sameeyeyna waxaa masaafadiisu dhan tahay 3500Km.\nSannadkan 2018ka, waxaa Xukuumadda u suurtogashay ansixinta Xeerka Tamarta Korontada oo curintiisa la soo bilaabay sannadkii 2011kii, isla markaana soo maray marxalado kala duwan oo iskugu jiray kaabis iyo wax ka beddel. Sidoo kalena waxay dedaal ugu jirtaa ansixinta Xeerka Sahaminta, soosaarida shiidaalka iyo Xeerka Dakhliga Shiidaalka, kuwaas oo muddaba ku jiray gacanta Golaha Wakiillada.\nMuddada Sannadka ah ee Xukuumadda cusubi jirtay, waxa bil walba bisha ka dambeysa hoos u sii dhacayey sicir-bararka ka jira Somaliland. Tusaale ahaan Bishii Feberwari 2018 waxa Sicir bararku taagnaa 19.1%, March, 18.9%, April, 18.3%, May 17.6%, June 15%, July 13.6%, August 13.7%, September 9.6% halka uu wali hoos uga sii socdo Sicir bararku bilaha soo hadhay ee October, November iyo December ee 2018 oo aan ka muuqan jaantuskan.\n• Xukuumadda oo xakameysay Kharashaadkii Dawladda Dhexe.\n• Baanka oo Xaddiday lacagta Shilinka Somaliland ee suuqa galaysa maalin kasta.\nWaddada isku xidha Ceerigaabo iyo Burco waxa lagu daray 59km oo laami ah oo laga bixiyey Qasnada Dawladda. Sidoo kale waxay Xukuumaddu ka qaybqaadatay jidka isku xidha Gobollada Awdal iyo Salel, kaas oo ay ka caawisay dhismaha 10Km ee ugu horreeyey, waxa kaloo la dhammaystiray bixinta qandaraaska dib u dhiska jidka Laamiga ah ee u dhexeeya Hargeysa illaa Kala-baydh oo dhan 60Km oo la saari doono lakab Daamur ah (Roog), Geesta kalena waxa Xukuumaddu calaamado u sameysay laba Haad ee Gaadiidku maro ee isku xidha Jidka Berbera illaa Tuulada Macaaneeya, si loo yareeyo shilalka faraha badan oo intooda badani halkaas ka dhacaan.\nXukuumaddu waxay dayactir ballaadhan ku sameysay jidka Isku-xidha Laascaanood illaa Tuka-raq oo dhan 52Km iyo sidoo kale Waddada isku xidha Berbera illaa Burco oo dhererkiisu dhan yahay 130Km, kaas oo haatan maraya magaalada Sheekh. Dhismayaasha iyo dayactirka Waddooyinka waxa kale oo Xukuumaddu barbar wadday dayactirka buundooyinka iyo Biriishyada sida Buundada Xamaas ee Miridho, Biriishyada Kala-jab iyo Dubur, Irish Biriishka ka sameysnaa Dooxa Cabaad-weyne ee Lafo-ruug iyo Biriishka Geel-lookor iyo Xayramadle. Waxa la diwaangeliyey Gaadiidka Dawladda oo aan hore u habaysneyn macluumaadka laga hayey, kaas oo 2018ka loo sameeyey diiwaangelin rasmi ah oo ay ka mid tahay tiro-koobka Gaadiidka Dawladda, noocooda, Lambarrada Caqaayadaha, Lambarrada Injiinnada, Sumadda Baabuurka, Sawirka Gaadhiga iyo masuulka Gaadhiga.\nSidaas si la mid ah waxa la casriyeeyey sumadda Gaadiidka shacabka gaar ahaan lambarrada Taarikada,mulkiyada iyo liisamada wadista Gaadiidka, iyadoo hadda imtixaanka liisamada cusub lagu galayo ballan (Online) oo laga dhex sameynayo Websiteka Wasaaradda Gaadiidka iyo Horumarinta Waddooyinka www.somalilandtransport.com.\nQalabyada Horumarinta Isgaadhsiinta(Qalabka Dakhli Ururinta)\nXukuumaddu waxay soo iibsatay qalab cusub oo lagu ogaanayo dakhliga Shirkadaha Isgaadhsiinta,iyadoo si hufan looga qaadi doono cashuuraha sannadlaha ah ee sharci ahaan ku waajibay. Qalabkan oo dadka qaarkii si khalad ah u turjumeen kuna tilmaameen inuu yahay mid bulshada lagu dhegaysanayo ayaa waxay xaqiiqada dhabta ahi tahay, in qalabkani uu yahay kaliya mid loo adeegsanayo xisaabinta adeegyada Isgaadhsiinta ee ay bixiyaan Shirkadaha Isgaadhsiintu, sida lacagta ku shubashada, Internetka iyo fariimaha si loo ogaado cashuuraha ku waajibay shirkadaha Isgaadhsiinta, mana aha qalabkani mid gaadhaya haba yaraatee xogta gaar ah ee macmiilka, balse waa mid qorshaha ku talogalkiisu yahay kaliya kor u qaadista dakhliga cashuuraha ee rasmi ahaan ku waajibay Isgaadhsiinta gaarka loo leeyahay.\nWaxa kaloo Xukuumaddu hirgalisay qalab loogu talogalay in lagu ogaado hirarka ay shirkadaha Isgaadhsiintu isticmaalaan, kaas oo ka kooban hubinta hirarka iyo sameynta jidwalka Hirarka oo ah mid lagu ogaanayo isdhexgalka ku yimaada hirarka shirkadaha Isgaadhsiinta oo haddii ay dhacdo si fudud u kala saari kara cabashadooda.\nXukuumaddu iyadoo fulinaysa ballanqaadyadeedii ahaa kor u qaadida adeegyada Caafimaadka iyo Waxbarashada, waxay dib u furtay xarumo caafimaad oo gaadhaya 49 xarumood oo ku kala yaala Gobollada Dalka, kuwaasi oo qaarkood xidhnaayeen, waxaana la dhisay 16 xarun caafimaad oo badankooda laga sameeyey degaanno aanay hore uga jirin adeegyo caafimaad. Dedaalkaas lagu ballaadhiyey adeegyada caafimaadka waxay kor u qaadeen tirada dadka loo adeegay, kuwaas oo ka badan kuwii loo qabtay sannadkii 2017kii, iyadoo korodhka 2018ka ee adeegyada caafimaad yihiin 106,931 qof oo celcelis ahaanna kordhkaasi u dhigmo 31%.\nCisbitaallada dalka ku yaala ayaa lagu kordhiyey qalabyo caafimaad iyo dab dhaliyeyaal, waxaanu qalabkaasi iskugu jiraa X-Rayo Digital ah, Mishiinno dab-dhaliye ah, Ultrasound, Gene-Xpert, ECG Michins,Monitors iyo Dialysis Michins.


SAWIRRO:Madaxweynaha dalka oo faray dhammaan golihiisa wasiirada inay qaataan tallaalka COVID-19 | Star FM\nHome Wararka Kenya SAWIRRO:Madaxweynaha dalka oo faray dhammaan golihiisa wasiirada inay qaataan tallaalka COVID-19\nSAWIRRO:Madaxweynaha dalka oo faray dhammaan golihiisa wasiirada inay qaataan tallaalka COVID-19\nMadaxweynaha dalka Mr. Uhuru Kenyatta ayaa faray dhammaan xubnaha golihiisa wasiirada iyo shaqaalaha fulinta ee xafiiska madaxweynaha inay qaataan tallaalka cudurka COVID-19.\nWaxaa arrinkan maanta shaaca ka qaaday madaxa shaqaalaha ee madaxtooyada dalka Nzioka Waita ka dib markii uu qaatay tallaalka.\nQoraal uu soo dhigay bartiisa Twitter-ka ayuu Mr. Nzioka Waita ku sheegay in madaxweynaha dalka uu faray golihiisa wasiirada iyo shaqaalaha fulinta ee madaxtooyada in ay qaataan tallaalka ka dhanka ah cudurka si ay tusaale ku dayasho mudan ugu noqdaan shacabka.\nWaxaa ilaa hadda tallaalka cudurka qaatay gaar ahaan shaqaalaha dowladda dhexe, wasiirrada wasaaradda difaaca ee Kenya Dr .Monica Juma, dhigeeda wasaaradda adeegga dadweynaha iyo arrimaha jinsiyadda Prof. Margaret Kobia iyo xoghayaha wasaaradda caafimaadka dalka u qaabilsan dhanka maamulka Dr. Mercy Mwangangi .\nWasiirrada kale iyo shaqaalaha fulinta ee xafiiska madaxweynaha ayaa la filayaa in ay iyagana tallaalka COVID-19 qaataan.\nPrevious articleDowladda oo beenisay in la helay warqadaha imtixaanka KCSE-da\nNext articleDHAGEYSO:Waayeel ku xanuunsan Garissa oo caawimaad codsanaya


Qaxootiga Somalida dalka dib ugu laabtaya oo tiradooda soosaartay UNHCR – STAR FM SOMALIA\nHay’adaha Qaramada Midoobay u qaabilsan Qaxootiga UNHCR, ayaa shaacisay tirada Qaxootiga Somaliyed ee dalka dib ugu soo laabtay, tan iyo Bishii December ee sanadkii 2014-ka.\nUNHCR, ayaa sheegtay 4,108 ruux inay dalka dib ugu noqdeen tan iyo Bishii December ee sanadkii 2014 sidoo kale Hay’adda ayaa sheegtay in 250 ruux ay mareen dhulka, halka 224 kalena ay saareen Diyaarado kuwaas oo la geeyay Soomaaliya 15-kii hore ee bisha September.\nUNHCR ayaa sheegtay dhamaan dadkaan in laga qaaday Xeryaha Dhadhaab ee dalka Kenya, halkaasi oo ay daganaayeen sanado badan, waxaana dadkaan lagu kaxeeyay rabitaan dhankooda ka yimid.\n“Tirada guud, waxa ay noqoneysaa ee aan caawinay ee sida iskooda ahna ugu laabtay Soomaaliya 4,108 ruux 15-kii hore ee Bisha September waxaa dhulka ku safray 3,510 waxaa sidoo kale aan diyaarad saarnay 598 kale” Ayaa lagu sheegay Warbixin ay ka soo saareen xafiiskooda Magaalada Nairobi Hey’adda Qaramada Midoobay u qaabilsan Qaxootiga ee UNHCR.\nDadkan dalkooda Somaliya dib loogu soo celiyay, ayaa kala tagay Gobolada dalka, gaar ahaan Gobolka Jubadda hoose, Gobolka Gedo iyo qaar si toos ah looga soo dejiyay Gobolka Banaadir.\nDowladda Somaliya, Qaramada Midoobay iyo Dowladda Kenya ayaa horay u kala saxiixday heshiis saddex geesood oo dhigaayay in Qaxootiga Somaliyed ee dalka Kenya ku nool si iskooda ah dalka Somaliya loogu soo celiyo.\nSomaliya ayaa hada u muuqata mid ka soo kabanaysa sanado badan oo colaado ah, inkastoo weli ay taagan yihiin dagaaladii ay ka barakaceen kol hore dadkaan.


RASMI: Kooxda Manchester United oo soo dallacsiisay Nicky Butt xil muhiim ahna u magacawday – Gool FM\n(Manchester) 22 Luulyo 2019. Nicky Butt ayaa la soo dallacsiiyey si uu noqdo madaxa horumarinta kooxda koowaad ee Manchester United.\n44-sano jirkaan khadka dhexe uga ciyaari jiray Man United ayaa ka soo baxay akadeemiga kooxda, laakiin waxaa la warinayey muddooyinkii dambe inuu door cusub ka helayo maamulka kooxda uu hoggaamiyo macallin Ole Gunnar Solskjaer.\nKooxda Man United oo ku dhammaysatay kaalinta lixaad ee horyaalka Premier League xilli ciyaareedkii la soo dhaafay ayaa rajaynaysa inay arrintani ka caawin doonto inay horumar sameyso, maadaama ay dhinaca horumarinta u magacaabeen Nicky Butt.\nNicky Butt ayaa yiri: “Manchester United waxa ay ku jirtaa DNA-geyga, waa waqti aad iigu wanaagsan aniga.”\nButt kaasoo 387 kulan u saftay kooxda Manchester United ayaa hadalkiisa intaa ku daray: “Anigu waxaan xiiso u qabaa inaan kobciyo, horumariyo, isla markaana aan tababaro xirfadleyda aan halkaan ku haysanno si ay u noqdaan xiddigo sare oo kooxdaan ah.”\nWaxa uu Butt horay u ahaa oo laga soo dallacsiiyey madaxa akadeemiga kooxda, laakiin waxaa xilkaas ka bedeli doona Nick Cox.


Kooxda Manchester City oo kula dagaalamaysa Liverpool saxiixa Nabil Fekir – Gool FM\n(Manchester) 26 Maajo 2019. Kooxda kubadda cagta Manchester City ayaa lagu soo waramayaa inay diyaar u tahay inay Liverpool kula dagaalanto saxiixa Weeraryahanka naadiga Lyon ee Nabil Fekir.\nFekir ayaa la soo sheegayaa inuu qarka u fuulay inuu ku biiro kooxda Liverpool xagaagii la soo dhaafay, laakiin kaliya xiddiga xulka qaranka Faransiiska ayaa ku fashilmay inuu ka gudbo tijaabada caafimaad, sababo la xiriira dhibaatooyin dhanka jilibka ah oo uu muddo dheer ka sheeganayey.\n25-sano jirkaan ayaa ku raaxaystay xilli ciyaareed kale oo uu la qaatay kooxda Les Gones lagu naanayso waxaana uu u dhaliyey 12 gool, isagoo u sameeyey sagaal caawin 39 kulan oo uu u saftay tartammada oo dhan.\nMadaxweynaha Lyon ee Jean-Michel Aulas ayaa xaqiijiyey in Fekir uu ka tagi karo Lyon xagaagan, iyadoo heshiiskiisa uu ku eg yahay dhammaadka xilli ciyaareedka 2019-20.\nWargeyska The Sun ayaa warinaysa haatan in kooxda Liverpool ay diyaar u tahay inay dib u soo nooleyso xiisihii ay u qabtay xiddigan, laakiin Reds waxa ay wajahaysaa tartan adag oo kaga imaanaya Man City, kuwaasoo kooxda Jurgen Klopp maalintii ugu dambeysay xilli ciyaareedka hal dhibic kaga qaaday horyaalka Premier League 2018-19.\nFekir ayaa dhaliyey 69 gool waxaana uu caawiyey 46 gool oo kale 193 kulan oo uu u saftay kooxda Lyon tartammada oo dhan.\nTiemoue Bakayoko oo Tababare Antonio Conte kula biiraya kooxda Inter Milan